Sozopol | Bulgaria | Pieni Matkaopas\nSijaintisi: Sivuston etusivu » Bulgaria » Sozopol (sivu 1)\nHotelleja – Sozopol\nSozopolin rannat, joita on keskustassa kaksi, ovat hyviä ja tarjoavat kaikkea sitä mitä rantalomalta voi odottaa.\nBulgarian Mustanmeren rannikon eteläisimpiä rantalomakohteita on Sozopol, joka sijaitsee alle tunnin matkan päässä Burgasista. Sozopol on yksi vanhimpia ja tunnelmallisimpia Mustanmeren lomapaikkoja, ja se on hyvä kohde paitsi viikon tai kahden lomalle myös lyhyemmälle visiitille.\nSozopolin parhaisiin puoliin kuuluu kaunis ja ainutlaatuinen vanhakaupunki, jonka rakennukset ovat pääasiallisesti 1800-luvulta peräisin olevia puutaloja. Rannat, joita on keskustassa kaksi, ovat nekin hyviä ja tarjoavat kaikkea sitä mitä rantalomalta voi odottaa. Ruoat, joista Mustanmeren kalat ja merenelävät ovat parhaita, ovat erinomaisia ja kohtuuhintaisia, samoin kuin paikalliset juomat, joista viini on tunnetuinta.\nSozopolissa on takuuvarmasti kuumat ja aurinkoiset kesäpäivät, ja näin se on myös hyvä paikka tehdä veneretkiä, uida, ajella vesiskootterilla tai opetella sukeltamaan. Sozopolissa on paljon terasseja ja mahdollisuuksia yöelämän viettoon, mutta se ei ole mikään Sunny Beachin kaltainen juhlimispaikka, vaan siellä on melko rauhallista koko kesän ajan.\nSozopol sopii matkakohteeksi perheille, pariskunnille, pienille ryhmille ja yksinäisille seikkailijoille. Sinne kannattaa matkustaa kesäkuun alkupuolen ja syyskuun puolivälin välisenä aikana, mutta siellä on jonkin verran kaikenlaista jo toukokuun puolivälistä lähtien ja myös syksyllä lokakuun alkupuolelle. Sozopol on lomapaikka, jonne voi tulla pakettimatkalle, mutta se on suosittu kohde myös sellaisten omatoimimatkailijoiden keskuudessa, jotka yhdistävät Sozopoliin muitakin kohteita rannikolla tai sisämaassa. Sozopol on hyvä paikka myös niille, jotka haluavat tutustua Mustanmeren rannikon eteläisimpiin osiin, ja sieltä voi hyvin käydä Tsarevossa tai Primorskossa, kuten myös muissakin paikoissa.\nSozopolissa on pitkä kuuma kesä, mutta siellä on lyhyt matkustuskausi, eikä sinne kannata matkustaa muulloin kuin kesäkuun alkupuolen ja syyskuun puolivälin välisenä aikana.\nNorjan meteorologisen laitoksen tarkkana pidetty pitkänajan sääennuste Sozopoliin\nPilvikartta Mustanmeren rannikolle seuraavien päivien ajalle\nSozopolissa on kostea subtrooppinen ilmasto, jonka ansiosta yhdeksänä kuukautena vuodessa päivän keskilämpötila ylittää 10 astetta. Aurinko paistaa siellä 2400 tuntia vuodessa, ja ympäri vuoden kosteusprosentti pysyttelee 70 ja 80 prosentin välillä.\nKesäkausi alkaa leudon talven jälkeen huhtikuun aikana, jolloin päivälämpötilat kohoavat lähelle kahtakymmentä astetta, mutta varsinainen kesä pyörähtää käyntiin vasta toukokuussa, jolloin on päivisin keskimäärin 23 astetta ja öisin lähes 15. Varsinainen kesä, jolloin Sozopoliin saavutaan ympäri Euroopan rantalomalle, alkaa kuitenkin vasta kesäkuussa, jolloin viimeistään kuun puolivälin jälkeen kesä on täysin trooppinen. Päivisin on lähes poikkeuksetta hellettä ja usein yli 30 astetta, ja öisin usein yli 20 astetta mutta meren äärellä kuumuus ei ole piinaavaa vaan kosteus ja merituuli tuovat helpotusta. Kesäkuun puolivälistä syyskuun puoliväliin sisätiloissa on kuitenkin yleensä niin kuumaa, että ilmastointi on välttämätön, ja aurinko paistaa kesällä jatkuvasti. Yksi seikka, joka erottaa Mustanmeren rannikon Välimerestä on se, että siellä on kosteaa keskikesälläkin, eikä maaperä kuivu kesän loppua kohden. Näin ollen sinne on Välimeren rannikkoa miellyttävämpää matkustaa myös heinä- tai elokuussa.\nKesän kiivain matkustuskausi päättyy syyskuun ensimmäisen viikon jälkeen, ja kuun puoliväliin mennessä paikat alkavat sulkea oviaan. Lämpötilat ovat syyskuussa kesäisiä vielä loppukuustakin, mutta silloin voi hyvin jo olla vähän viileämpää ja päivät lyhenevät nopeasti. Vaikka lokakuussa päivälämpötilat ovat usein yli kahdenkymmenen asteen eikä öisin useinkaan ole alle 10 asteen, on kesä auttamatta ohi. Marraskuu on vielä melko lämmin kuukausi, mutta joulukuun alun ja maaliskuun alun välisenä aikana lunta voi tulla muutaman kerran. Talvikuukausina päivisin on 9–10 astetta, öisin 0–3, ja Sozopol on talvikauden aikana melkoinen aavekaupunki.\nSozopoliin kannattaa matkustaa vain kesäkuun alkupuoliskon ja syyskuun loppupuolen välisenä aikana. Jos sinne matkustaa kesäkuun alussa tai syyskuun lopussa, hinnat ovat parhaimmillaan ja tilaa riittää. Alku- ja loppukaudesta tosin palveluja on vähemmän, ja kaiken pystyttämisestä tai pois korjaamisesta syntyy ärsyttävää meteliä ja pölyä.\nJos Mustanmeren rannikolle mielii toukokuussa, syyskuun lopulla tai lokakuun parin ensimmäisen viikon aikana, ovat rannikon suuret kaupungit Burgas ja Varna tällöin melko eläväisiä ja niissä on enemmän kaikenlaista kuin rantalomapaikoilla.\nApolonia on vanhankaupungin pääkatuja.\nSozopolissa on jonkin verran nähtävyyksiä, jotka ovat vanhassakaupungissa tai sen alapuolella olevilla rannoilla. Niitä on mukava kierrellä ainakin yhtenä päivänä, mutta on hyvä pitää mielessä, että aamupäivät ovat aina miellyttävämpiä kävelylle kuin kuumat iltapäivät. Sozopolissa on pari museota, jotka valaisevat raunioita paremmin tienoon pitkää historiaa.\nApollonia ja Sozopolin nykyaikaa edeltävät vaiheet\nSozopolilla on takanaan pitkä ja värikäs historia, ja siellä on elelty tuhansien vuosien ajan. Se oli kreikkalaisten siirtokunta jo 2500 vuotta sitten, ja he nimesivät paikan ensin Antheia-nimiseksi, mutta myöhemmin se tunnettiin nimellä Apollonia. Tästä onkin saanut nimensä katu nimeltä Apolonia, joka on vanhankaupungin pääkatuja ja jonka varrella on kauniin kirkon (St Martyr George) vieressä muinaisen Apollonian portti tai kaari [kartalla], ja sen ympäristössä raunioita, joista voi räpsätä kuvan. Apolonian varrella on myös turisti-infon piste numerossa 31, ja siellä voi käväistä katsomassa, löytyisikö jotakin mielenkiintoista tietoa.\nValtaosa raunioista on merenrannalla, joskin valtaosa niistä ei ole merenpinnan tasolla vaan ylempänä.\nValtaosa raunioista on merenrannalla, joskin valtaosa niistä ei ole aivan merenpinnan tasolla vaan ylempänä. Niemimaan eteläpuoleisella merenrannalla kulkeva promenadi, jonka varrella on useita ravintoloita, on mukava kävellä ainakin kerran läpi, ja sille pääsee keskusrannan takaa tai Milet-kadun varrelta. Siellä on muinainen portti ja jonkin verran entisöityjä raunioita, ja rauniot johdattavat kohti Skamni-niemennokkaa [kartalla], jolla on useita raunioita.\nRauniot ovat kuitenkin mitä ovat, niistä voi ottaa kuvia mutta niistä ei juuri pääse selville kaupungin menneisyydestä tai oikeastaan mistään muustakaan. Niinpä onkin hyvä vierailla etnografisessa museossa (Kiril i Metodiy 34), joka on aivan merenrantapromenadin muinaisten porttien vieressä, ja siellä pääsee ainakin vähän selville menneistä ajoista. Siellä ei nyt valtavasti ole aineistoa antiikin ajoista, mutta siellä oppii hyvin 1800-luvun sisutuksesta, asuista ja ammateista. Museo on 1800-luvulta peräisin olevassa puutalossa, jonkalaiset ovat hyvin yleisiä vanhassakaupungissa ja jotka luovat sinne aivan omanlaistansa tunnelmaa, jota muualla ei tulekaan vastaan. Etnografisessa museossa on paljon kaikenlaista mielenkiintoista, josta osa on peräisin Varnan muinaisilta hautausmailta, ja siellä on arvokasta Bulgarian kultaa Borovosta. Museo on avoinna kesäkauden aikana päivittäin klo 9–18, eikä sinne ole kuin puolentoista euron pääsymaksu aikuisilta, euron lapsilta.\nSkamnin niemennokalta on pääsy yhdelle vanhankaupungin parhaista kaduista, nimeltään Morski skali. Se on katu, jolta on erinomaiset näkymät merelle ja jonka varrella olevista ravintoloista on näitä näkymiä kaikkein mukavin katsella. Ravintolaterassien lisäksi näkymistä voi nauttia niiden vieressä olevalla pienellä aukiolla, jolla on pohjoisen tornin rauniot ja portti muinaiseen Sozopolin linnakkeeseen [kartalla].\nSv Zomin -kirkko on kaupungin paras paikka katsella kaikkein upeimpia ja kuuluisimpia ikoneita.\nMorski skalilta voi palata kohti linja-autoasemaa montaa eri reittiä, ja jos suuntaa alaspäin, saapuu ensin kalastajasatamaan , jonka edustalla on muutama varteenotettava ravintola. Kalaruoat ovat tietenkin niiden bravuureja, ja täälläpäin on mukava viettää aikaa, katsella sinivalkeita kalastaja-aluksia ja siirtyä kohti päälaituria, jolta voi nousta risteilyille tai nopealle reittimatkalle kohti Nessebaria. Satamassa pyörii tuhottomasti turisteja, sillä siellä on myös turistibussien pysäköintialue, ja siltä tulee nopeasti lähdettyä ylös kohti Han Krum -aukiota, jolla bussiasemakin sijaitsee. Kun on ohittanut tuliaiskojut, tulee oikealla puolella vastaan arkeologinen museo [kartalla], jossa pääsee kaikkein parhaiten selville Sozopolin ja Mustanmeren rannikon muinaisesta menneisyydestä. Museossa on materiaalia kuten helleenisen ajan saviastioita 2500 vuoden takaa, ja sen kokoelmiin kuuluu myös lukuisia ankkureita ja muita vanhoista haaksirikoista irtaantuneita esineitä. Museo on avoinna kesäkaudella päivittäin klo 9–18, ja sinne on nimellinen pääsymaksu.\nHan Krum -aukiolla on kaksi kirkkoa, joista toinen on hyvin lähellä arkeologista museota ja toinen lähempänä keskusrantaa, sen edustalla olevassa melko mukavassa puistossa.\nKiril i Metodiy -kirkko on kaunis myös sisätiloiltaan, ja siellä on mukava vierailla samalla kun kulkee linja-autoaseman suunnalta kohti vanhaakaupunkia. Sen suojissa on kaikenlaista kaunista, kuten ikoneita (avoinna klo 9–13 ja klo 14–18). Toinen kirkko, joka on vain parin sadan metrin päässä ns. kaupunkipuistossa, on Sv Zomin (engl. St Zosima), joka on peräisin vuodelta 1857 ja joka on kaupungin paras paikka katsella kaikkein upeimpia ja kuuluisimpia ikoneita (klo 16–21).\nHarmani on rannoista parempi, ja se tunnetaan joissain yhteyksissä Harmanite-nimisenä.\nSozopol on helppo paikka ajanvietemahdollisuuksiensa puolesta. Siellä on lähes koko matkustuskauden ajan niin kuumaa päiväsaikaan, ettei siellä juuri voi harrastaa mitään muuta kuin rannalla oleskelua tai vedessä vilvoittelua. Jos mielii vähän kävelemään tai tekemään mitään muuta, kannattaa se ajoittaa aamuun, joka on suhteellisen viileä, mutta iltaisin on kuumaa.\nRannat ja niiden aktiviteettimahdollisuudet\nSozopolin kaksi pääasiallista rantaa ovat mukavia, mutta niistä etenkin keskusranta [kartalla] täyttyy melko totaalisesti keskikesällä iltapäivisin. Sen tuntumassa on kaikenlaista ajanvietemahdollisuutta, ja siellä vuokrataan aurinkopetejä ja -varjoja noin seitsemällä eurolla koko päiväksi. Kuten muuallakin Bulgarian rannikolla, erilaiset vuokraamot ja muut palvelut kuten hengenpelastajat ovat vain toiminnassa klo 17–18 asti. Keskusrannalla voi ajella vesiskootterilla, ja sillä on kaikenlaista muutakin mahdollisuutta, josta voi paikan päällä innostua.\nSozopolin Marina Port -satamaan voi suunnata pitkin päivää mitä erilaisimmille risteilyille ja veneretkille.\nParempi rannoista on kuitenkin Harmani-ranta [kartalla], joka joissain yhteyksissä tunnetaan Harmanite-nimisenä. Se on pitkä ranta, jolla on melkoisesti kaikenlaisia vuokraamoita, ja jos halua ranta-aktiviteetteja tekemään, kannattaa suunnata tänne. Rannan alkupäässä on Diving Center eli sukelluskeskus, josta saa opetusta ja josta voi vuokrata sukellustarvikkeita. Itse rannalta saa vuokralle kaikenlaista sellaista minkä kanssa on vedessä helpompaa, ja myös täällä voi vain löhöillä tai sitten innostua tekemään jotakin. Rannan vieressä kulkeva promenadi on paikka, jonne voi lähteä paitsi syömään myös pelaamaan hyvinkin mielenkiintoisia videopelejä ja muita pelejä, kohtuuhinnalla.\nRisteilyt ja laivaretket\nSozopolin Marina Port -satama on lyhyen matkan päässä linja-autoasemalta, ja sinne voi suunnata pitkin päivää mitä erilaisimmille risteilyille ja veneretkille.\nYksi houkuttelevimpia retkiä on lähteä aamulla Nessebariin, ja matka yhteen suuntaan kestää 45–60 minuuttia. Matkoja on erilaisia, ja jos ottaa osaa järjestetylle matkalle, voi se maksaa yli 50 euroa. Jos mielii vain omin nokin Nessebariin, kannattaa mennä satamaan päivää ennen. Sillä päälaiturilla olevassa kojussa on esitteitä, jotka kertovat englanniksi aikatauluista ja lippujen hinnoista. Jos haluaa tehdä omatoimisen matkan Nessebariin ja takaisin, kannattaa mennä Fast Ferry -katamaraanilla. Ensimmäinen alus lähtee klo 10.30, matka yhteen suuntaan maksaa 27 leviä eli alle 15 euroa ja matka kestää alle tunnin. Lauttoja kulkee useimmin kesäkuun puolivälin ja syyskuun toisen viikon välisenä aikana, mutta niitä liikkuu myös toukokuun puolivälin tienoilta aina lokakuun toiselle viikolle.\nLaiturilla on muitakin risteilymahdollisuuksia, kuten taksivene , joka vie sinne minne haluaa, ja jonkin verran muitakin kyytejä. Niiden kyytiin ei ole vaikea päästä, ja paras on vain käväistä täällä vaikka päivää ennen kuin haluaa lähteä retkelle.\nMuita vaihtoehtoja tulee vastaan lukuisia jos vain kävelee satamalaiturilta kohti niemennokkaa ja kalastajaveneiden satamaa. Voi lähteä vaikka illalla auringonlaskua ihailemaan, kalastamaan koko päiväksi tai vierailemaan jollakin lähistön kauniilla paikalla.\nLisää asiaa nähtävyyksistä ja ajanvietemahdollisuuksista\nTripAdvisor esittelee näkemistä ja tekemistä.


Tunnetko yrtit? | Me Naiset\nklo 12:30 | 10.6.2012\nklo 14:07 | 8.6.2012\nKaupunki- ja terassiviljely on maailmalla trendikästä. Yrteillä on helppo aloittaa, sillä ne ovat helppohoitoisia ja sopivat pieneen tilaan.\nAromaattinen basilika on italialaisen ruoan tärkein maustaja ja yksi suomalaisten suosikkiyrteistä.\nTavallisen basilikan lisäksi lajikkeita ovat muun muassa punainen-, sitruuna-, kaneli-, ja thaibasilika. Mietoa punaista basilikaa käytetään tavallisen basilikan tapaan tomaattiruokiin, pestoon, kala-, possu- ja jauheliharuokiin sekä juustojen ja salaattien mausteeksi ja koristeeksi. Kanelibasilikan maussa on kanelinen aromi, joten se sopii myös kuumiin juomiin ja omenapiirakan mausteeksi. Sitruuna- ja thaibasilika maustavat thaimaalaisen ruoan.\nPersiljan tapaan käytettävä makeahko, aavistuksen anikselta ja lakritsalta maistuva hento yrtti, joka lisätään ruokaan yleensä valmistuksen loppuvaiheessa. Sopii liha-, makkara-, sieni- ja vihannesruokien maustamiseen ja on yksi klassisen fines herbes -yrttiseoksen pääyrteistä.\nItämaisten ruokien ehdoton maustaja. Omalaatuinen tumman lihan, tomaatin, porkkanan ja jogurtin kanssa sopiva maku jakaa mielipiteitä.\nMaultaan hieman salviaa ja timjamia muistuttavaa kynteliä käytettiin aikoinaan pippurin tapaan. Mausta kyntelillä voimakkaat kasvis-, liha-, kaali-, papu- ja broileriruuat. Kynteli kuuluu myös Herbes de Provence -yrttikimppuun.\nVoimakasarominen yrtti, joka sopii pata- ja riistaruokien maustajaksi. Keitoissa se korvaa liemikuution.\nMeirami on perinteinen hernekeiton mauste mutta sopii myös\nlammas-, jauheliha-, veri-, maksa-, peruna-, sieni- ja kaaliruokiin. Vihanneksista meiramin kanssa sopivat etenkin tomaatit, kesäkurpitsat ja perunat.\nErityisen suosittu yrtti Lähi-idän keittiöissä. Erilaisia lajikkeita on\nlukematon määrä vihermintusta piparminttuun. Uusimpia kauppalajikkeita ovat inkivääri-, omena-, ananas- ja marokonminttu. Minttu maustaa niin arabialaisen teejuoman kuin jälkiruuat, salaatit, höyrytetyt kasvikset, lammasruoat ja keitotkin. Sopii myös mausteeksi perunoille, porkkanoille ja omenalle.\nTunnetaan myös nimellä mäkimeirami. Oregano on tuttu pizzamauste mutta myös oivallinen makupari basilikalle. Sopii niin leipätaikinoihin kuin tomaattiruokiinkin ja erityisesti sianlihan kaveriksi.\nMiedon makuista, vanhaa aasialaista mauste- ja rohdoskasvia käytetään erityisesti kiinalaisessa ja japanilaisessa keittiössä salaatteihin ja keittoihin. Kauniin punertavan ulkonäkönsä vuoksi perilla on myös suosittu koristeyrtti.\nPersilja ja sen sileälehtinen, hieman korianterin makuinen serkku lehtipersilja ovat pohjoismaisen keittiön perusyrttejä. Käytetään kala-, liha-, kasvis- ja linturuokiin sekä keittojen, kastikkeiden, patojen ja laatikkoruokien maustamiseen ja koristeluun.\nRanskalaisen keittiön perinteisimpiä yrttejä. Herkkä maku kruunaa bearnaisekastikkeen, porkkanan, perunan ja äyriäiset. Sopii myös grillatulle kanalle ja kalalle. Erillinen ranskalainen rakuunalajike on yksi fines herbes -yrttiseoksen tärkeimmistä yrteistä.\nVuohen-, lampaan- ja naudanlihalle sopiva voimakas yrtti, joka maustaa myös perunat, grillatut kasvikset ja hedelmä- sekä marjajälkiruuat.\nPutkimainen ruohosipuli on tuttu kesäisten ruokalajien ja erilaisten kastikkeiden maustaja, joka kasvaa Suomessa myös villinä. Ruohosipulin kauniita, liloja kukkia käytetään ruokien koristeluun.\nHallitsevan makuinen, samettilehtinen salvia on ruuanlaitossa yleensä parhaimmillaan ainoana yrttinä. Sopii niin rasvaisen kalan, vasikanlihan, makkaran kuin kermaisen pastaruuankin maustajaksi.\nKoristeellinen, kirpeän raikas sitruunamelissa sopii mausteeksi salaattien, jälkiruokien ja murotaikinapohjan sekaan. Kokeile sitä myös kalaruokiin ja grillatun vaalean lihan mausteeksi.\nPerinteinen pohjoisten maiden mausteyrtti, jota käytetään erityisesti Venäjällä, Puolassa ja Skandinaviassa. Etelämmässä tillistä käytetään lähinnä siemenet. Pohjoisessa kasvavan tillin lehdet ovatkin aromikkaita, etelässä lähes mauttomia. Kasvatetaan lehti- ja kruunutillinä. Lehtitilli on tillilihan lisäksi perinteinen perunan ja kalan maustaja, kruunutillin kukintoja puolestaan käytetään rapujen keitinliemessä ja kurkkujen säilönnässä.\nTimjamilajikkeita on satoja. Tavallisen lisäksi meillä käytetyin on sitruunatimjami, joka nimensä mukaisesti maistuu hivenen sitruunalta. Käytä molempia maustamaan erilaisia keittoja sekä pata- ja kasvisruokia. Timjami on myös täydellinen perunan ja punajuuren seuralainen sekä piristävä lisä makeissa jälkiruuissa.


Puheenvuorot - Kuolemanrangaistuksen täytäntöönpanon lykkääminen (keskustelu) - Keskiviikko 31. tammikuuta 2007\nMenettely : 2007/2502(RSP)\nAsiakirjojen elinkaaret : Valitse...RC-B6-0032/2007B6-0032/2007B6-0033/2007B6-0034/2007B6-0035/2007B6-0036/2007B6-0037/2007\nPV 31/01/2007 - 14\nCRE 31/01/2007 - 14\nKeskiviikko 31. tammikuuta 2007 - Bryssel EUVL-painos\n15. Kuolemanrangaistuksen täytäntöönpanon lykkääminen (keskustelu)\nPuhemies. Esityslistalla on seuraavana neuvoston ja komission julkilausumat kuolemanrangaistuksen täytäntöönpanon lykkäämisestä\nGünter Gloser, neuvoston puheenjohtaja. (DE) Arvoisa puhemies, hyvät parlamentin jäsenet, tänään minun on puhuttava teille yhdestä Euroopan unionin ihmisoikeuspolitiikan keskeisimmästä osa-alueesta, ja monet parlamentin eri ryhmien esittämät päätöslauselmaesitykset ovat osoitus siitä, kuinka huomionarvoisesta kysymyksestä on kyse.\nKampanjassaan kuolemanrangaistuksen lakkauttamiseksi maailmanlaajuisesti kaikissa olosuhteissa Euroopan unionin perustana ovat suuntaviivat, jotka koskevat suhteita yhteisön ulkopuolisiin maihin kuolemanrangaistuksia koskevissa kysymyksissä, sellaisina kuin ministerineuvosto ne hyväksyi vuonna 1998. Kuolemanrangaistuksen täytäntöönpanon lykkäämistä koskeva julkilausuma on jo joitakin vuosia ollut tämän kampanjan tärkeä osa, ei sen keskeinen tavoite vaan välivaihe matkalla käytännön kertakaikkiseen lakkauttamiseen.\nEuroopan unioni jatkaa Saksan puheenjohtajakaudella ihmisoikeuksien puolustamista koskevaa politiikkaansa ja vaatii näin ollen painokkaasti kuolemanrangaistuksen täytäntöönpanon keskeyttämistä ja lopullista lakkauttamista.\nTämä tarkoittaa sitä, että aiomme yhtäältä jatkaa keskustelua periaatekysymyksistä – emme pelkästään kahdenvälisessä yhteydenpidossa vaan myös monenvälisillä areenoilla ja erityisesti Yhdistyneissä Kansakunnissa – mutta toisaalta myös jatkaa proaktiivista toimintaa käännekohdassa olevissa maissa eli niissä maissa, joissa on kuolemanrangaistuksen osalta havaittavissa joko myönteistä tai kielteistä kehitystä, ja pyrkiä vaikuttamaan näihin maihin erittäin tarkasti määritellyillä toimenpiteillä monissa kiireellisissä yksittäistapauksissa.\nOlen tietoinen siitä, että parlamentti on puolustanut johdonmukaisesti tätä politiikkaa, ja olen iloinen voidessani todeta, että olemme saaneet yhdessä jo paljon aikaan. Se, että noin kolmasosassa maailman valtioista kuolemanrangaistus on lailla kumottu tai käytännössä kuollut kirjain, johtuu niiden ihmisten herkeämättömistä toimista, jotka ovat aktiivisesti kampanjoineet käytäntöä vastaan, ja olen tyytyväinen voidessani korostaa, että Euroopan neuvoston aktiivisella toiminnalla on ollut vaikutusta. Tähän mennessä 33 valtiota on ratifioinut Euroopan ihmisoikeussopimuksen 13:nnen lisäpöytäkirjan, jonka tarkoituksena on kieltää kuolemanrangaistus lailla myös sota-aikoina.\nHaluaisin kuitenkin myös mainita, että niitä maita, jotka jatkavat teloituksia ja joilla on valitettavia taantumuksellisia tapoja kuolemanrangaistuksen täytäntöönpanon keskeyttämisen osalta, on yhä liikaa, kaikkiaan 66. Tästä syystä on äärimmäisen tärkeää, että me jatkamme herkeämättä toimiamme kansainvälisillä areenoilla ja kaikkialla muualla ja pyrimme esittämään perusteluja kuolemanrangaistuksen lakkauttamiseksi.\nEuroopan unioni on esittänyt tätä ajatusta tukevia päätöslauselmia Euroopan ihmisoikeustoimikunnalle vuodesta 1999 toimikunnan vuonna 2005 tapahtuneeseen lakkauttamiseen asti, ja tänä aikana osoittautui mahdolliseksi saada vankka enemmistö näiden päätöslauselmien taakse. Edellä mainitun elimen lakkauttamisen jälkeen olemme joutuneet etsimään uusia tapoja edistää kuolemanrangaistuksen kumoamista koskevaa keskustelua, vaikkakin on todettava, että koska kysymykseen ei ole helppoa vastausta, toimintamme on oltava tarkoin harkittua, jos haluamme välttää joutumasta vetäytymään jo saavutetuista asemista, ja juuri sen haluamme todellakin välttää.\nEuroopan unionissa on tähän asti ollut tästä asiasta vankka yksimielisyys, mutta toistaiseksi olemme pidättyneet esittämästä tämänsuuntaisia päätöslauselmia YK:n yleiskokouksessa ajatellen, että riski jäädä ilman tukea on jatkuvasti erittäin suuri.\nSen sijaan Euroopan unionin aloitteesta ja ensimmäistä kertaa koskaan YK:n yleiskokoukselle esitettiin 19. joulukuuta yksipuolinen kuolemanrangaistuksen vastainen päätöslauselma, ja on tärkeää todeta, että sitä tuki 85 valtiota eri puolelta maailmaa. Vaikka tulos oli rohkaiseva, se vahvistaa myös sen, että EU:n esittämän päätöslauselman hyväksymistä YK:n yleiskokouksessa ei pidetä 100-prosenttisen varmana.\nMitä sitten tapahtuu seuraavaksi? Kaikille Euroopan unionin kumppaneille on selvää, että haluamme jatkaa aktiivisesti kuolemanrangaistuksen vastaista kampanjaamme Yhdistyneissä Kansakunnissa ja muualla, mutta haluaisin samalla tehdä selväksi, että tämä on yhä erittäin vaikea asia, joten kampanjointi kuolemanrangaistusta vastaan onnistuu ainoastaan, jos Euroopan unionin asteittain toteuttamat toimet ovat hyvin harkittuja.\nMottonamme pitäisi jatkossakin olla, että mahdollisuus EU:n uusien aloitteiden epäonnistumisesta pitäisi mahdollisimman hyvin sulkea pois, sillä tappio Euroopan unionille tarkoittaisi voittoa kuolemanrangaistuksen puolustajille sekä takaiskua kamppailussa tätä epäinhimillistä rangaistuskeinoa vastaan, mitä emme halua ja mitä emme saa sallia. Uskoakseni löydämme myös tukijoita. Tästä syystä jotkin tärkeimmät kansalaisjärjestöt, muiden muassa Amnesty International, varoittavat ryhtymästä hätiköityihin toimenpiteisiin ja muistuttavat meitä siitä, että sen jatkuva vaatiminen, että asiasta pitäisi puhua YK:n yleiskokouksessa, voisi vaikuttaa kielteisesti Euroopan unioniin.\nYleisten asioiden neuvosto pääsikin 22. tammikuuta yksimielisyyteen siitä, että suunnittelemme ensin loppuun asti harkitun lähestymistavan, joka antaa meille asteittain mahdollisuuden esittää omat huolemme nykyistä vaikuttavammin Yhdistyneille Kansakunnille. Suurlähettiläät New Yorkissa ja Genevessä onkin valtuutettu tekemään viipymättä kaikkensa, että asiasta voitaisiin keskustella YK:ssa.\nOn tärkeää myös hyödyntää alalla toimivien kansalaisjärjestöjen kokemuksia ja ajankohtaisia arvioita siitä, mitä lisätoimia olisi toteutettava kuolemanrangaistuksen vastustamiseksi YK:ssa.\nTämä antaisi sitten neuvoston puheenjohtajavaltiolle mahdollisuuden esittää helmikuussa EU-kumppaneilleen ehdotuksia tulevista toimista. Tätä pidän ensimmäisenä ja tärkeimpänä askeleena ja toivon, että löydämme muita, jotka haluavat tukea meitä tässä toiminnassa.\nBenita Ferrero-Waldner, komission jäsen. (EN) Arvoisa puhemies, minäkin olen tyytyväinen tilaisuuteen saada vaihtaa mielipiteitä kuolemanrangaistuksesta ja keinoista edistää tämän vastenmielisen käytännön maailmanlaajuista lakkauttamista.\nKuten tiedätte, kuolemanrangaistuksen lakkauttaminen maailmanlaajuisesti on Euroopan unionin ulkoisen ihmisoikeuspolitiikan keskeinen tavoite, ja kuten juuri kuulimme, EU:lla on keskeinen rooli tässä maailmanlaajuisessa pyrkimyksessä, ja näkisin mielelläni, että näin olisi jatkossakin. Koska olemme kaikki samaa mieltä toimintamme perimmäisestä tavoitteesta tässä asiassa, nimittäin kuolemanrangaistuksen maailmanlaajuisesta lakkauttamisesta, haluan esittää joitakin ajatuksia tästä prosessista ja keinoista yhteisen tavoitteen saavuttamiseksi.\nEnsinnäkin, meidän on muistettava, että kuolemanrangaistuksen lakkauttaminen Euroopassa on ollut hidas ja usein monimutkainen sekä pitkällinen prosessi, joka useimmissa jäsenvaltioissa on ollut mahdollista sen ansiosta, että näissä maissa on ollut vahva poliittinen johto, ne ovat päättäväisesti sitoutuneet ihmisoikeuksien puolustamiseen, ne ovat kunnioittaneet oikeusvaltion periaatteita ja niissä on ollut demokraattiset toimielimet. Joitakin huomattavia poikkeuksia kuten Yhdysvaltoja ja Japania lukuun ottamatta kuolemanrangaistuksen kieltäneiden valtioiden kartta muistuttaa pitkälti demokraattista pluralismia noudattavien maiden karttaa. Kaukonäköinen johtajuus ja poliittinen rohkeus ovat avaintekijöitä kuolemanrangaistuksen lakkauttamisessa. Näitä pyrkimyksiä on usein tuettava dynaamisella ja maanlaajuisella keskustelulla sen varmistamiseksi, että lopullinen poliittinen päätös kuolemanrangaistuksen lakkauttamisesta jossain maassa on todella kestävä päätös.\nFilippiinien ja jossain määrin myös Kirgisian viimeaikainen päätös kuolemanrangaistuksen lakkauttamisesta oli nimenomaan seurausta poliittisten johtajien merkittävästä rohkeudesta ja syvällisestä maanlaajuisesta keskustelusta, josta on todisteena kansalaisyhteiskunnan toimijoiden – joista on jo ollut puhetta – sekä hallintoelinten laaja osallistuminen. Myös muutamissa Amerikan yhdysvaltojen osavaltioissa kuten New Jerseyssä ja Marylandissä kehitys on rohkaisevaa.\nToisaalta ei myöskään ole poissuljettu, että jokin maa ottaa takapakkia ja ottaa kuolemanrangaistuksen uudestaan käyttöön, kuten saimme todistaa Bahrainin osalta ja tätä voimme pelätä myös Perun osalta. Vaatimuksemme kuolemanrangaistuksen lakkauttamisesta ovat myös monissa muissa maissa kaikuneet tähän asti kuuroille korville.\nSaddam Husseinin ja hänen kannattajiensa teloitus on synnyttänyt uutta keskustelua kuolemanrangaistuksesta. Järkyttävät videot Husseinin irvokkaasta lopusta järkyttivät jopa joitakin kuolemanrangaistuksen kannattajia. Älkäämme kuitenkaan unohtako, että joka vuosi teloitetaan tuhansia ihmisiä, joista suurin osa on varmasti jollain lailla parempia ihmisiä kuin Saddam ja monet jopa syyttömiä. Heidän kuolemansa pitäisi järkyttää meitä vielä enemmän!\nVaikka kuolemanrangaistuksen lakkauttaminen missä tahansa maassa on Robert Badinterin sanoja lainatakseni "ihmiskunnan voitto ihmiskunnasta", meidän on pysyttävä realistisina mitä tulee ulkoisten toimijoiden kuten Euroopan unionin vaikutusvaltaan tässä prosessissa, koska tämä prosessi on ennen kaikkea sisäinen prosessi.\nTämä ei tarkoita sitä, että Euroopan unioni jäisi odottavalle kannalle. Päin vastoin, EU on ollut ja on vastaisuudessakin kansainvälisten ponnistelujen eturintamassa, erityisesti Yhdistyneissä Kansakunnissa kuten edellä mainittiin, taistelemassa kuolemanrangaistusta vastaan. EU esitti viime joulukuussa YK:n yleiskokouksessa kuolemanrangaistusta koskevan julkilausuman, jota tuki ennätysmäiset 85 valtiota. Omien kuolemanrangaistusta koskevien suuntaviivojensa mukaisesti Euroopan unioni on toteuttanut monia toimenpiteitä yksittäisissä kuolemanrangaistustapauksissa muun muassa Amerikan yhdysvalloissa, Iranissa ja Indonesiassa ja jatkaa samalla linjalla vastaisuudessakin. EU on myös kansalaisjärjestöjen toteuttamien kuolemanrangaistuksen lakkauttamiseen pyrkivien kampanjoiden suurin rahoittaja, ja viimeisten kymmenen vuoden aikana olemme käyttäneet yli 15 miljoonaa euroa tällaisten hankkeiden tukemiseen eri puolilla maailmaa.\nEuroopan parlamentilla ja kansalaisyhteiskunnan toimijoilla on perinteisesti keskeinen rooli sekä kuolemanrangaistuksen lakkauttamiseen tähtäävien Euroopan unionin toimien tukemisessa että politiikkamme tehostamiskeinoja koskevan keskustelun edistämisessä. On ensisijaisen tärkeää kuunnella tarkkaavaisesti Euroopan parlamenttia ja kansalaisyhteiskunnan toimijoita keskustellessamme mahdollisista aloitteista eri kansainvälisillä foorumeilla, kuten neuvosto paraikaa tekee.\nTämä tuli tosiaankin esiin viimeksi Italian YK:n yleiskokouksessa esittämässä kuolemanrangaistuksen täytäntöönpanon yleismaailmallista keskeyttämistä koskevassa ehdotuksessa. Haluamatta ottaa etukäteen kantaa tämän mietiskelyprosessin tuloksiin haluan kuitenkin tuoda esiin kolme kuolemanrangaistuksen lakkauttamisen kannattajien esittämää kuolemanrangaistuksen keskeyttämistä koskevaa huomiota, joita pidän tärkeinä teemoina tämänpäiväisen keskustelun ruokkimiseksi.\nVaikka johtavilla kansalaisjärjestöillä on keskeinen asema EU:n strategiassa. jolla pyritään kuolemanrangaistuksen täytäntöönpanon yleismaailmalliseen keskeyttämiseen, ne ovat kuitenkin korostaneet sitä, ettei täytäntöönpanon keskeyttäminen ole ihmelääke. Ne väittävät, että keskeyttäminen on pohjimmiltaan epävarma sekä peruttavissa oleva asia ja että keskeyttämisen pitää johtaa kuolemanrangaistuksen kieltämiseen lailla. Ne viittaavat Kirgisian esimerkkiin, jossa teloitusten täytäntöönpanon lykkäämisen säännöllinen jatkaminen ei ole estänyt kuolemaantuomittujen määrän kasvua. Tarvitsemme mielestäni täytäntöönpanon lykkäämisiä, jotka pitävät.\nToiseksi, jotkin kansalaisjärjestöt korostavat sitä, että kuolemanrangaistuksen täytäntöönpanon keskeyttäminen on yksi kuolemanrangaistuksen vastustajien monista välineistä. Olen samaa mieltä siitä, että tässä yhteydessä kuolemanrangaistuksen lakkauttamista käsittelevän toisen valinnaisen pöytäkirjan soveltamisen edistäminen, kuolemantuomituille annettavan oikeudellisen avun tukeminen sekä muut toimenpiteet on sisällytettävä työkalupakkiimme. Näin ollen meidän pitäisi välttää sitä, että nykyinen kuolemanrangaistuksen täytäntöönpanon keskeyttämistä koskeva keskustelu peittää sen tosiasian, että kuolemanrangaistuksen lakkauttaminen on monitahoinen prosessi.\nLopuksi haluan vielä todeta YK:n yleiskokouksen osalta, että meidän on oltava varovaisia mahdollisen tuloksen osalta. On ensiarvoisen tärkeää varmistaa myönteinen lopputulos. Meidän on kuitenkin varottava kaksiselitteistä tai jopa kielteisesti vaikuttavaa tulosta – ja neuvoston puheenjohtaja on viitannut tähän – kun otetaan huomioon kansainväliset erimielisyydet tästä asiasta. Epäonnistumisella näissä toimissa saattaisi olla kielteisiä vaikutuksia, joita on vaikea korjata. Tästä syystä meidän on ennen toimien toteuttamista arvioitava perusteellisesti tilannetta ja erilaisia mahdollisia skenaarioita.\nPuheeni päätteeksi haluaisin korostaa, että meidän on tärkeää noudattaa EU:n yhteistä lähestymistapaa, jolla pyritään kuolemanrangaistuksen yleismaailmalliseen lakkauttamiseen. Komissio pyrkii kaikin tavoin tekemään yhteistyötä puheenjohtajavaltion ja parlamentin kanssa tavoitteen saavuttamiseksi.\nJosé Ignacio Salafranca Sánchez-Neyra, PPE-DE-ryhmän puolesta. – (ES) Olen sitä mieltä, että komission jäsenen Ferrero-Waldnerin sanat kertoivat selvästi, millaisen Euroopan unionin me haluamme, me haluamme arvojen unionin.\nArvoisa puhemies, jos minun pitäisi lyhyesti kuvailla, millainen Euroopan unionin unelma on ollut viimeisten vuosien aikana, en epäröisi lainkaan lausua tässä istunnossa, että Euroopan unionin aatteeseen kuuluu kestävä vetoaminen rauhan, ymmärryksen, harmonian ja solidaarisuuden puolesta. Euroopan unionin rahoitusnäkymiä, Euroopan unionin konkreettisia toimia, nettojäännöstä ja nettomaksajaa koskevien näkemysten, jotka ovat aivan perusteltuja, lisäksi on mielestäni olemassa vielä tärkeämpi visio Euroopan unionista, ja se on arvojen unioni.\nJuuri tässä yhteydessä ja tämän arvojen unionia koskevan vision mukaisesti tällä aloitteella pyritään kuolemanrangaistuksen täytäntöönpanon keskeyttämiseen maailmanlaajuisesti.\nToimen on oltava maailmanlaajuinen, koska perusoikeuksia, ja erityisesti oikeutta elämään, ei saa loukata millään alueella, missään maassa eikä millään mantereella, vaan niiden on selkeästi oltava yleismaailmallisia.\nTästä syystä meidän on iloittava siitä, että vuosina 2005 ja 2006 monet valtiot kuten Liberia, Meksiko, Filippiinit ja Moldova ovat virallisesti päättäneet lakkauttaa kuolemanrangaistuksen. Mielestäni meidän on väsymättä jatkettava työtä sen varmistamiseksi, että ne 70 valtiota, joissa kuolemanrangaistus on yhä käytössä, liittyvät niiden 128 valtion joukkoon, joissa kuolemanrangaistusta ei enää sovelleta.\nArvoisa puhemies, haluan todeta, että jos Euroopan unioni haluaa säilyttää moraalisen ja eettisen johtoaseman, joka sillä on ollut, on ensisijaisen tärkeää taistella sen varmistamiseksi, että demokratiaa, oikeusvaltion periaatteita sekä ihmisoikeuksia ja aivan erityisesti oikeutta elämään kunnioitetaan maailman kaikissa kolkissa, tänä vuonna ja tulevina vuosina.\nPasqualina Napoletano, PSE-ryhmän puolesta. – (IT) Arvoisa puhemies, hyvät parlamentin jäsenet, päätöslauselma, josta me äänestämme huomenna, ja tämän illan keskustelu sijoittavat Euroopan parlamentin siihen kansainväliseen ryhmään, joka pyytää Yhdistyneiden Kansakuntien yleiskokousta hyväksymään kuolemanrangaistuksen täytäntöönpanon yleismaailmallista keskeyttämistä koskevan päätöslauselman, joka on ensimmäinen askel kohti kuolemanrangaistuksen yleistä poistamista kaikkien maiden lakikirjoista.\nKuten sanottu, haluaisimme ministerineuvoston sitoutuvan aktiivisesti tähän tavoitteeseen. Puheenjohtajavaltio on erittäin sitoutunut, ja toivomme, että tämä asia pysyisi yhtenä puheenjohtajavaltion toimikauden ensisijaisista tavoitteista. Euroopan neuvosto ja Euroopan komissio ovat osoittaneet samankaltaista sitoutumista.\nSen perusteella, mitä hän sanoi, komission jäsen Ferrero-Waldner ei näytä mielestäni olevan kovin vakuuttunut siitä, että ensimmäisenä askeleena meidän pitäisi pyrkiä kuolemanrangaistuksen täytäntöönpanon keskeyttämiseen. Haluaisin toisaalta korostaa tätä asiaa ja kysyä komission jäseneltä Ferrero-Waldnerilta: Olisiko kuolemanrangaistuksen lakkauttaminen yhtään lähempänä, jos niiden täytäntöönpanoa ei lykättäisi? En ole tätä mieltä: näin ollen se voisi olla ensimmäinen askel, ei vähiten sen takia, että Euroopan unioni voisi kansainvälisissä suhteissaan hyödyntää laajoja suhteitaan, joita sillä on naapuruuspolitiikan saralla, sekä assosiaatiosopimuksia ja strategisia kumppanuuksia, ja mielestäni Euroopan poliittiset puolueet voisivat myös tehdä parhaansa kansainvälisillä foorumeilla varmistaakseen, että puolueiden omat järjestöt painostaisivat tässä asiassa näihin foorumeihin osallistuvia maita.\nMielestäni tavoitteena on poistaa kuolemanrangaistus kaikkien maiden lakikirjoista. Tämä olisi teko, jolla muun muassa autettaisiin varmistamaan, että Yhdistyneitä Kansakuntia pidettäisiin elimenä, joka puolustaa maailmanlaajuisesti tunnustettuja oikeuksia.\nMarco Pannella, ALDE-ryhmän puolesta. – (IT) Arvoisa puhemies, hyvät parlamentin jäsenet, keskityn puheenvuorossani puheenjohtajavaltio Saksan tänä aamuna esittämään lausuntoon ja kommenttiin. Lausunto kuului sanatarkasti: "Puheenjohtajavaltio Saksa vetoaa asianomaisiin hallituksiin, jotta nämä lykkäisivät välittömästi kuolemanrangaistusten täytäntöönpanoa". Luen puheenjohtajavaltio Saksan lausunnon. Tämä on täsmälleen meidän kantamme.\nOlen mielestäni oikeassa sanoessani, että myös komission puheenjohtaja Barroso esitti Italian aloitetta täysin tukevan lausunnon. Italian aloitteen tavoitteena on esittää seuraavassa YK:n yleiskokouksessa päätöslauselmaesitys kuolemanrangaistuksen täytäntöönpanon yleismaailmallisen keskeyttämisen puolesta. Tämä ehdotus hyväksytään varmasti: niinkin kauan sitten kuin vuonna 1999 ehdoton enemmistö kannatti päätöslauselmaa, jota ei esitetty.\nKun otamme huomioon innostuneisuuden, jota aloitteemme on kaikkialla maailmassa herättänyt, sekä Euroopan parlamentin ja ryhmiemme puheenjohtajien innostuksen tähän aloitteeseen, josta jäsen Watson ja jotkut muut jäsenet kertoivat etukäteen Strasbourgissa, en ymmärrä – tai pikemminkin ymmärrän liiankin hyvin – miten on mahdollista lykätä asiaa, nyt kun Ranska ottaa upean askeleen ja lakkauttaa kuolemanrangaistuksen perustuslakiin tehtävällä muutoksella, kun Ruanda toimii samoin, ja kun juuri eilen Kirgisia teki saman. Kantaamme tukevia lausuntoja esitetään kaikkialla, Syyriasta Libanoniin. Uskon, että tulevaisuudessa Euroopan parlamentti johtaa tätä liikettä aivan kuten Euroopan neuvosto ennen sitä.\nArvoisa puhemies, puheeni päätteeksi haluan korostaa, että 60 vuotta sitten vaikutti Rooma–Berliini-akseli. Olin 10-vuotias ja muistan sen hyvin. Nyt on tapahtumassa niin, että puheenjohtajavaltio Saksan järjestämän kokouksen, Italian aloitteen ja Ranskan äskettäisten aloitteiden myötä tilanne on muuttumassa: mielestäni on historiallisesti merkittävää, että Saksa ja Italia ovat tietyllä tavalla ottamassa selvän kannan ilman tekopyhyyttä ja voitonpelkoa, koska täällä on liian paljon ihmisiä, jotka pelkäävät voittamista eivätkä häviämistä.\nHélène Flautre, Verts/ALE-ryhmän puolesta. – (FR) Arvoisa puhemies, viime viikolla Benghazin tapausta koskevan keskustelun aikana ilmoitimme vastustavamme täysin kuolemanrangaistusta kaikissa olosuhteissa. Nyt on tärkeää toistaa tämä periaate, joka on vahvistettu perusoikeuskirjan 2 artiklassa.\nUnioni on aina puolustanut kuolemanrangaistuksen lakkauttamista ja mennyt jopa niin pitkälle, että se on tehnyt siitä unioniin liittymiseen ehdon ja ulkopolitiikkansa keskeisen periaatteen. Lisäksi asiasta on vahvistettu suuntaviivat vuonna 1998 ja kansalaisyhteiskunnan hankkeita on säännöllisesti rahoitettu demokratiaa ja ihmisoikeuksia koskevasta eurooppalaisesta aloitteesta. Nämä toimet ovat onnistuneet: teloitusten määrä Yhdysvalloissa on pienentynyt, ja esimerkiksi Meksikossa, Liberiassa, Filippiineillä ja Moldovassa kuolemanrangaistus on lakkautettu.\nTämä ei kuitenkaan päde kaikkiin maihin. Jotkut Yhdysvaltojen osavaltiot ovat laajentaneet kuolemanrangaistuksen soveltamista myös muihin rikoksiin kuin murhaan. Singaporessa tuomitaan automaattisesti kuolemaan 15 gramman suuruisen heroiinimäärän hallussapidosta ja Kiinassa teloitetaan enemmän ihmisiä kuin missään muussa valtiossa. Lisäksi on valtioita kuten Irak ja Afganistan, jotka ovat ottaneet uudelleen käyttöön kuolemanrangaistuksen. Peru oli tekemässä terrorismin torjunnan nimissä melkein saman asian mutta onneksi näin ei kuitenkaan tapahtunut.\nTätä taustaa vasten ja kuolemanrangaistuksen vastaisen kolmannen maailmankonferenssin kynnyksellä EU:n on pysyttävä erittäin valppaana. Kansainvälistä mielipidevyöryä kuolemanrangaistuksen yleismaailmallisen keskeyttämisen puolesta pitäisi pohtia kuolemanrangaistuksen lakkauttamiseen tähtäävän politiikan puitteissa. Kuolemanrangaistuksen lakkauttamiseen tähtäävän kansalaisoikeuksia ja poliittisia oikeuksia koskevan kansainvälisen yleissopimuksen toisen pöytäkirjan ratifioinnin varmistamisen pitäisi näin ollen olla yksi unionin ensisijaisista tavoitteista. On ensisijaisen tärkeää, että Ranska, Latvia ja Puola, jotka eivät vielä ole ratifioineet pöytäkirjaa, tekevät sen mahdollisimman pian.\nLuisa Morgantini, GUE/NGL-ryhmän puolesta. – (IT) Arvoisa puhemies, hyvät parlamentin jäsenet, "Ketään ei saa tuomita kuolemaan eikä teloittaa. Ketään ei saa palauttaa, karkottaa tai luovuttaa sellaiseen maahan, jossa häntä vakavasti uhkaa kuolemanrangaistus, kidutus tai muu epäinhimillinen tai halventava rangaistus tai kohtelu." Näin määrätään Euroopan unionin perusoikeuskirjassa ja tämä tekee minut – ja uskoakseni meidät kaikki – ylpeäksi siitä, että kuulumme Euroopan unioniin. Kyse on ihmisarvon vaalimisesta; kyse on sen ymmärtämisestä, ettei kukaan voi hallita toisen ihmisen elämää ja ettei pitäisi olla kostoa vaan oikeutta. Tämän pitäisi päteä kaikkiin tuomioistuimiin, myös sotilastuomioistuimiin.\nLiian monissa valtioissa kuolemanrangaistus on yhä voimassa, ja näiden maiden joukossa on suuria valtioita kuten Kiina mutta myös suurin sotilasmahti ja demokraattinen valtio Yhdysvallat, joka ei ole vieläkään pystynyt pääsemään eroon villin lännen kulttuuristaan.\nToivon, että Pariisissa pidettävä kuolemanrangaistuksen vastainen konferenssi, johon me parlamenttina osallistumme, on askel siihen suuntaan, että kuolemanrangaistuksen täytäntöönpanon keskeyttämisestä siirrytään sen lakkauttamiseen kokonaan sekä köyhyyden poistamiseen maailmasta. Toivon myös, että Pariisin kaduilla mielenosoituksiin osallistuvat ihmiset toimivat varoituksena kaikille niille, jotka jopa Euroopassa harkitsevat kuolemanrangaistuksen käyttöönoton palauttamista. Joka tapauksessa, juuri nämä katuprotestit johtavat siihen, että YK hyväksyy kokonaisuudessaan kuolemanrangaistuksen täytäntöönpanon keskeyttämisen\nKoenraad Dillen, ITS-ryhmän puolesta. – (NL) Arvoisa puhemies, valtiot, joissa kuolemanrangaistus on yhä voimassa, eivät ansaitse kuulua sivistyneeseen maailmaan, oli kyse sitten aviorikoksesta syytettyjen naisten kivittämistä harjoittavasta islamilaisesta valtiosta, presidentti Bushin Yhdysvalloista, maailman suurimmasta demokratiasta Intiasta tai sitten kommunistisesta Kiinasta. En tästä syystä epäröi tukea vetoomusta kuolemanrangaistuksen maailmanlaajuisen lykkäämisen puolesta. Yksi oikeudellinen erehdys, yhdenkin syyttömän elämä, riittää perusteeksi barbaarisesta kuolemanrangaistuksesta luopumiseen. Haluaisin kuitenkin esittää kaksi huomautusta.\nElämän kunnioittaminen ei saa estää perustuslaillista valtiota antamasta pahoille rikollisille 30 vuoden todellista ja kumoamatonta tuomiota tai todellista elinkautista vankeustuomiota. Tämä mahdollisuus on oltava ja se todellakin voi tukea yleistä kuolemanrangaistuksen vastaista konsensusta. Tätä konsensusta ei saavuteta elleivät unionin kansalaiset, jotka yhä useammin joutuvat kohtaamaan rikollisuuden julmimmat muodot, yhdy vaatimuksiin kuolemanrangaistuksen maailmanlaajuisen lakkauttamisen puolesta.\nToiseksi, joidenkin kuolemanrangaistuksen vastustajien pitäisi osoittaa tietynasteista johdonmukaisuutta. Esimerkiksi äskeisellä ystävällismielisellä vierailullaan Kiinassa, joka on yksipuoluejärjestelmä, Ranskan sosialistinen presidenttiehdokas ylisti Kiinan oikeuslaitoksen tehokkuutta. Tähän tehokkuuteen kuuluu se, että näiden vuosittain teloitettujen tuhansien ihmisten perheille lähetetään lasku tuomitun tappaneesta luodista, mutta Ségolène Royal ei ajatellut heitä. Heidän kanssaanhan ei voi tehdä kauppaa – pitäähän Kiinan suurimpien yritysten intressejä puolustaa, ja tästä asiasta jotkut eurooppalaiset kuolemanrangaistuksen vastustajat ovat yllättävästi aivan hiljaa. Jos Eurooppa haluaa säilyttää uskottavuutensa, sen pitäisi painostaa Kiinaa riippumatta poliittisista tai taloudellisista kustannuksista.\nAlessandro Battilocchio (NI). – (IT) Arvoisa puhemies, hyvät parlamentin jäsenet, puhun Italian uuden sosialistipuolueen puolesta. Saddam Husseinin teloitus herätti jälleen kuolemanrangaistusta koskevan keskustelun, joka on täysin oikea-aikainen keskustelu, vaikkei sitä pidäkään käyttää taktisiin päämääriin, ja ennen kaikkea, se ei saa olla aihe, joka tuodaan välillä esiin ja sitten taas unohdetaan. Tämä on ennen kaikkea taistelu sivilisaation ja edistyksen puolesta.\nKyse ei ole pelkästä yksilöiden perustakuusta, vaatimuksesta, että yksilön loukkaamattomuutta koskevaa periaatetta vahvistetaan entisestään. Tässä on kyse myös historiallisesta ja yleismaailmallisesta tarpeesta, maailmanlaajuisesta virstanpylväästä ja keskeisestä asiasta 2000-luvun sivilisaatiolle.\nOn väitetty, ja tästä asiasta olen samaa mieltä, että menneillä vuosisadoilla tapahtuneen orjuuden lakkauttamisen jälkeen ja kidutuksen kieltämisen jälkeen oikeuden olla joutumatta tapetuksi oikeudenkäynnin jälkeen pitäisi olla toinen yhteinen nimittäjä, ihmiskunnan uusi ja luovuttamaton ulottuvuus, joka yhdistää meidät kaikki samaan yhteisöön. Parlamentti lähettää tänään ensimmäisen selvän tämänsuuntaisen viestin.\nSimon Coveney (PPE-DE). – (EN) Arvoisa puhemies, haluan antaa tukeni parlamentissa tänään esitetyille voimakkaille vetoomuksille – sekä parlamentin ulkopuolella käytävälle kampanjalle – sen puolesta, että YK:n yleiskokouksessa hyväksyttävän päätöslauselman avulla lakkautetaan varauksetta kuolemanrangaistusten täytäntöönpano yleismaailmallisesti.\nEU on jo monen vuoden ajan pitänyt kuolemanrangaistuksen maailmanlaajuista lakkauttamista koskevaa tavoitetta ulko- ja ihmisoikeuspolitiikkansa keskeisenä pilarina. Olemme jossain määrin onnistuneet, erityisesti osana naapuruusstrategiaa. Tämänpäiväinen aloite on kunnianhimoinen yritys nostaa kuolemanrangaistuksen lakkauttamista koskeva keskustelu YK:n tasolle sekä vaikuttaa niihin jo mainittuihin 66 valtioon, jotka soveltavat kuolemanrangaistusta. On tärkeää panna merkille, että toimenpiteisiin kuolemanrangaistuksen lakkauttamiseksi pitäisi aina liittyä se, että lakkauttaminen pitäisi saada aikaan lainsäädännöllä, kuten edelliset puhujat ovat korostaneetkin.\nEnsimmäinen käytännön askel on vetoaminen kuolemanrangaistuksen täytäntöönpanon keskeyttämisen puolesta, mutta meidän on aina pohdittava tapoja edistää sen lakkauttamista kokonaan mikäli mahdollista. Kun katsomme, mitä voimme EU:n politiikan avulla tehdä, haluan kehottaa neuvostoa tarkistamaan ja päivittämään vuonna 1998 antamiaan kuolemanrangaistusta koskevia suuntaviivoja niin, että vuoden 1998 jälkeen kehitetyt teemat ja strategiat voitaisiin ottaa huomioon. Kolmas kuolemanrangaistuksen vastainen maailmankonferenssi, joka pidetään piakkoin Pariisissa, voisi olla hyvä tilaisuus tähän.\nEU:n ennaltaehkäisevä politiikka kuolemanrangaistuksen osalta on tuottanut joitakin myönteisiä tuloksia. Esimerkiksi EU:n laajan lähetystön äskettäinen vierailu Perussa, jossa on äskettäin kuultu ehdotuksia kuolemanrangaistuksen täytäntöönpanon laajentamiseksi vastoin maan perustuslakia ja ihmisoikeuksia koskevaa amerikkalaista yleissopimusta, ansaitsee tunnustusta ja oli tervetullut. EU:n kannalla oli vaikutusta Perun kongressiin, joka hylkäsi lakiesityksen. EU on näin ollen näyttänyt, että se pystyy vaikuttamaan merkittävällä tavalla kansalliseen kuolemanrangaistuspolitiikkaan, emmekä saa pelätä tämän vaikutusvallan käyttämistä.\nElena Valenciano Martínez-Orozco (PSE). – (ES) Arvoisa puhemies, newyorkilainen tuomioistuin tuomitsi eilen 24-vuotiaan Robert Wilsonin kuolemaan. Kyseessä oli ensimmäinen kyseisessä osavaltiossa langetettu kuolemantuomio 50 vuoteen.\nTämä on jälleen yksi traaginen esimerkki vaaroista, jotka meidän kaikkien tänään täällä puolustamia maailmanlaajuisia arvoja nykyään uhkaavat, huolimatta merkittävästä kehityksestä, jota on tapahtunut esimerkiksi Liberiassa, Meksikossa, Filippiineillä ja Moldovassa.\nMeidän on kuitenkin jatkettava taistelua sen varmistamiseksi, että muut valtiot, kuten Kiina, jossa teloitetaan vuosittain virallisesti 2 000 ihmistä ja epävirallisten tietojen mukaan 8 000 ihmistä, liittyvät kuolemanrangaistuksen täytäntöönpanon keskeyttävien maiden maailmanlaajuiseen joukkoon ja keskeyttävät teloitukset.\nMeidän on tuettava Iranin kansalaisyhteiskuntaa, joka on nousemassa vastustamaan kuolemanrangaistusta. Iran on yksi maailman pahimmista teloittajista, sillä vuonna 2006 maassa teloitettiin 177 ihmistä. Lisäksi se on rikkonut kivitysten täytäntöönpanon lykkäämistä ja on tuominnut kuusi naista teloitettavaksi kivittämällä.\nVetoamme ennen kaikkea Yhdysvaltoihin, jonka päätöksillä on valtava vaikutus maailmanpolitiikassa, että se tukisi kuolemanrangaistuksen täytäntöönpanon yleismaailmallista keskeyttämistä ehdottavaa Italian aloitetta, joka – toivoakseni Euroopan parlamentin tuella – hyväksytään Yhdistyneiden Kansakuntien yleiskokouksessa.\nKuten muut puhujat ovat tänään jo todenneet, kuolemanrangaistuksen täytäntöönpanon keskeyttäminen on ensimmäinen askel kohti sen lakkauttamista kokonaan. Tämä on todennäköisesti yksi ihmiskunnan tärkeimmistä haasteista kuluvan vuosisadan alussa.\nSarah Ludford (ALDE). – (EN) Arvoisa puhemies, yli 20 000 ihmistä odottaa kuolemanselleissä eri puolilla maailmaa sitä, että heidän oma hallituksensa teloittaa heidät. Valitettavasti 3 000 näistä ihmisistä on Yhdysvalloissa. En ota Yhdysvaltoja esiin sen takia, että se olisi pahin tapaus – joka on Kiina 80 prosentin osuudellaan kaikista maailman teloituksista – vaan siksi, että meillä on toiveita amerikkalaisten suhteen. Suuri voitto olisi Yhdysvaltojen asenteenmuutos, josta on jo merkkejä. Teloitusten määrä Yhdysvalloissa on pienentynyt dramaattisesti vuoden 1999 jälkeen: vuonna 1999 teloitettiin 277 ihmistä mutta vuonna 2005 enää 128. Kaksitoista osavaltiota on lakkauttanut kuolemanrangaistuksen kokonaan, ei kuitenkaan Texas, jonka vähemmän näyttävä saldo on kolmasosa koko maan 1 100 teloituksesta viimeisten 30 vuoden aikana.\nKomission ja puheenjohtajavaltio Saksan on mielestäni toimittava nykyistä proaktiivisemmin ja ripeämmin pyrkiessään kuolemanrangaistuksen täytäntöönpanon yleismaailmalliseen keskeyttämiseen ja lakkauttamiseen YK:n yleiskokouksessa annettavan päätöslauselman avulla. Kuten joillakin muilla ihmisoikeuspolitiikan alueilla, kuten näiden uskomattomien vankienluovutusten ja terrorismin vastaisessa sodassa tapahtuneiden väärinkäytösten osalta, EU ei ole aina niin tehokas panemaan periaatteitaan täytäntöön kuin parlamentti haluaisi.\nKyriacos Triantaphyllides (GUE/NGL). – (EL) Arvoisa puhemies, kaikki Euroopan unionin jäsenvaltiot ovat ratifioineet kuolemanrangaistuksen lakkauttamista koskevan Euroopan ihmisoikeussopimuksen kuudennen pöytäkirjan. Elättelemme myös toiveita siitä, että kaikki maailman valtiot lakkauttavat kuolemanrangaistuksen sekä lainsäädännöstä että myös käytännössä – sekä rauhan että sodan aikana – mistä seuraisi, että ihmisoikeuksien kunnioittaminen parantuisi ja ihmisarvo vahvistuisi, kuten neuvosto ja komissio tänään korostivatkin.\nHaluaisin kuitenkin kysyä teiltä, olitteko huolissanne diktaattori Saddam Husseinin ja hänen sellitovereidensa ihmisoikeuksista ja ihmisarvosta. Heistä tuli silmänruokaa koko maailman tirkistelijöille. Onko tämä Euroopan unionin rooli maailmanlaajuisena vakauden edistäjänä?\nMitä mieltä olette Yhdistyneen kuningaskunnan ulkoministerin Margaret Becketin lausunnoista, joissa korostettiin sitä, että Hussein sai vain sen, mitä hän ansaitsi, ja että oikeus voitti?\nMitä Euroopan unionin kansalaisten pitäisi uskoa, kun he yhtäältä lukevat neuvoston esittämiä tuomitsevia lausuntoja ja toisaalta kuulevat neuvostoon kuuluvien ministereiden pilkallisia kommentteja? Meidän on toimittava yhdessä, koska viime kädessä petämme vain itseämme.\nJim Allister (NI). – (EN) Arvoisa puhemies, minun on todettava, että EU:n ylimielisyydellä ei ole rajoja. Se ei tyydy määräämään jäsenvaltioita, etteivät nämä saa soveltaa äärimmäistä pelotetta – kuolemanrangaistusta – vaan nyt se haluaa antaa määräyksiä koko maailmalle.\nVaikka Libyassa olevien bulgarialaisten sairaanhoitajien tilanne onkin kauhistuttava ja parlamentin pitäisi protestoida ankarasti heidän kohteluaan vastaan, se ei anna meille oikeutta vaatia kuolemanrangaistuksen maailmanlaajuista lakkauttamista. Laittomia vangitsemisia ei voi hyväksyä, mutta tämä ei johda siihen, että järkevästi ajattelevat ihmiset vastustaisivat kaikkia vangitsemisia. Ei, minun mielestäni jos oikeusjärjestelmä on oikeudenmukainen, avoin ja ihmisoikeuksia kunnioittava ja jos valitusmenettely on luotettava, itsenäisellä valtiolla on täysi oikeus soveltaa kuolemanrangaistusta, jos tämä on sen oman kansan demokraattisesti ilmaisema tahto. Heillä on oikeus valita, mikä on heille oikea toimintatapa – se ei kuulu meille.\nCarlo Casini (PPE-DE). – (IT) Arvoisa puhemies, olen monesta syystä iloinen saadessani käyttää puheenvuoron, muun muassa siitä syystä, että olen Toscanasta, jossa kuolemanrangaistus ensimmäisenä maailmassa lakkautettiin 30. marraskuuta 1786. Olen myös riittävän liikuttuneessa tilassa korostaakseni, että vuonna 1987 onnistuimme yhdessä Amnesty Internationalin ja Movimento per la vita italiano -järjestön kanssa Paula Cooperille, 16-vuotiaalle mustalle tytölle langetetun kuolemantuomion lieventämisessä. Myöhemmin hän tuli kiittämään minua siitä.\nOlen myös iloinen korostaessani, että Italian parlamentin jäsenenä ehdotin kuolemanrangaistuksen lakkauttamista sotalaista ja ehdotukseni hyväksyttiin, ja tästä syystä olen pohtinut näitä asioita syvällisesti. Suhtaudun optimistisesti ihmiskunnan historiaan, joka kaikesta huolimatta on taistelua hyvän puolesta, taistelua, johon on kannustanut yksi yhä ilmeisempi ja ratkaisevan tärkeä arvo: kunkin yksilön ihmisarvo. Niin suuri tämä ihmisarvo on, ettei sitä voi luokitella, ja näin ollen se määrittelee kaikkien ihmisten arvon samanarvoiseksi riippumatta siitä, millaista elämää kukin elää. Ihmisarvo on myöskin rikkoutumaton: edes rikolliset kädet eivät voi pyyhkiä ihmisarvon jälkiä rikoksen tehneen miehen kasvoilta.\nKukaan ei voi ottaa toisen ihmisen henkeä ja ihmisarvoa, ei edes yksittäinen valtio. Tämä on todellinen syy siihen, miksi kuolemanrangaistus on lakkautettava. Kaikki muut käytännön syyt, joista olen aivan hyvin tietoinen, voivat herättää vastustusta mutta ei tämä. Euroopan unioni, joka haluaa perustaa identiteettinsä kilpailun ja markkinoiden lisäksi myös ihmisarvolle ja ihmisoikeuksille, ei voi pysyä vaiti.\nEn halua juuri nyt puhua epäjohdonmukaisuuksista. Vielä tulee se aika, jolloin ihmisarvo ja siihen liittyvä oikeus elämään laajentavat vakuuttavan voimansa muille ihmiselämän alueille, joilla ne ovat valitettavasti jääneet varjoon, jopa Euroopan unionissa, kaikkein vertauskuvallisimmalle köyhyyden ja inhimillisen vieraantumisen alueille, joita ovat syntyminen ja kuoleminen.\nIgnasi Guardans Cambó (ALDE). – (ES) Arvoisa puhemies, kuolemanrangaistuksen lakkauttamisessa ei ole kyse moraalisesta ylemmyydestä eikä luennoimisesta kenellekään eikä edes kollektiivisesta mahtailusta Euroopan taholta. Siinä on kyse johdonmukaisesta ihmisarvoon liittyvästä perususkomuksesta ja monen vuoden kokemuksesta kuolemanrangaistuksen kertakaikkisesta mielettömyydestä. Siinä on kyse pelosta, että on olemassa vakava ja erinomaisesti dokumentoitu vaara, että kuolemanrangaistusta sovelletaan epäoikeudenmukaisesti, vaikka kyse olisi vain yksittäistapauksesta (ja näitä on ollut valitettavasti monia).\nEuroopan unionin on mahdollisuuksien rajoissa pidettävä tästä asiasta järkähtämättä kiinni unohtamatta lopullista tavoitetta. On mahdollista pyytää rohkeasti kuolemanrangaistuksen täytäntöönpanon keskeyttämistä kaikkialla maailmassa aloittaen läheisimmistä kumppaneistamme unohtamatta kuitenkaan – ja tätä asiaa haluan korostaa – lopullista tavoitetta, joka on kuolemanrangaistuksen lakkauttaminen kokonaan.\nMeidän on protestoitava kuolemanrangaistuksia vastaan, ja protestoinnin on kohdistuttava myös Saddam Husseinin kuolemanrangaistukseen sekä Yhdysvalloissa täytäntöönpantuun kuolemanrangaistukseen, jossa syytetty teloitettiin sellaisen oikeudenkäynnin perusteella, jossa syytetyllä ei käytännössä ollut puolustusta, ja rikoksesta, jonka syytetty oli tehnyt alaikäisenä.\nArvoisa komission jäsen, tällaiset kuolemanrangaistukset on tuomittava aivan yhtä jyrkästi kuin Saddam Husseinin kuolemanrangaistus. Emme saa noudattaa kahta eri standardia, koska jos me väitämme vastustavamme kuolemanrangaistusta, nämä enemmän tai vähemmän anonyymit vangit, joilla ei käytännöllisesti katsoen ollut oikeutta puolustukseen, ansaitsevat tukeamme jopa enemmän kuin Saddam Husseinin kaltaiset rikolliset.\nBogusław Sonik (PPE-DE). – (PL) Arvoisa puhemies, poliittista, uskonnollista ja oikeudellista keskustelua siitä, pitäisikö kuolemanrangaistusta soveltaa vai ei, on jo käyty vuosikymmeniä ja käydään tulevaisuudessakin. Kuuluisa kirjailija Albert Camus vastusti sitä aikoinaan ja Ranskan entinen oikeusministeri Robert Badinter johti asiaa koskevaa juridista taistelua Euroopassa monet vuodet. Pääsääntöisesti tämänkaltaisissa kuumissa keskusteluissa esitetään voimakkaita eettisiä perusteita sekä puhutaan luovuttamattomasta oikeudesta elämään. Kauhistuttavia tilastoja teloitettujen määristä Kiinan ja Intian kaltaisissa valtioissa on myös esitetty. Maailman suurin demokratia Yhdysvallat on istutettu syytetyn penkille. Kuolemanrangaistusta vastustavat katoliset ja sitä puolustavat katoliset onnistuvat perustelemaan täysin päinvastaiset argumenttinsa samojen lähteiden nojalla eli evankeliumeilla, katekismuksella ja paavin ensyklikoilla. On erittäin vaikeaa perustella julmasti murhattujen ihmisten, jotka ovat usein lapsia, perheille ja rakkaille, ettei näistä rikoksista vastuullisiin henkilöihin pitäisi soveltaa kuolemanrangaistusta. Tällaisilla hetkillä ihmisten tunteet saavat heidät toivomaan aivan toisenlaista ratkaisua.\nOlen kotoisin maasta, joka sai kärsiä Hitlerin totalitaarisesta natsihallinnosta ja myöhemmin neuvostokommunismin hallinnosta. Haluaisin korostaa, että kuolemanrangaistuksen soveltaminen on keskeinen piirre joka ikisessä diktatuurissa. Kun tutkin oman maani Puolan tapahtumia edellä mainitsemina aikoina, näen kuinka suuri joukko Puolan parhaimpia poikia ja tyttöjä murhattiin kommunististen pikatuomioistuinten antamien tuomioiden jälkeen. Pohdittuani kuolemanrangaistusta puoltavia ja sitä vastustavia perusteita minun on todettava, että sen lakkauttaminen on ensisijaisen tärkeää niiden fanaatikkojen hulluuden kurissa pitämiseksi, jotka ovat valmiita käyttämään laillista järjestelmää vastustajiensa eliminoimiseen. Enin, mitä näiden murhattujen sankareiden maanmiehet voivat tehdä, sitten kun vapaat olot on palautettu, on muistomerkkien pystyttäminen heidän kunniakseen.\nTämän olen oppinut vanhempieni ja isovanhempieni sekä myös oman sukupolveni historiasta. Vain yksi näistä Puolan stalinistikauden aikana teloitetuista 1 500 ihmisestä oli tavallinen rikollinen. Hinta, jonka joudumme maksamaan eriväristen diktatuurien toimien rajoittamisesta, voi hyvin olla se, että kaulankatkaisun sijasta ne väärintekijät, jotka ansaitsevat kovimman mahdollisen tuomion, joutuvat viettämään loppuelämänsä vankilassa ilman mahdollisuutta päästä ehdonalaiseen vapauteen. Jos näin käy, uskon, että tämä hinta kannattaa maksaa, kuinka tuskalliselta se sitten tuntuukaan.\nJustas Vincas Paleckis (PSE). – (LT) – "Kuolemanrangaistus on kaikkein vastenmielisin tapa tappaa, koska tappamisella on yhteisön hyväksyntä." Yhä useammat ihmiset ja valtaosa maailman valtioista ovat yhtä mieltä tästä George Bernard Shaw'n lähes sata vuotta sitten esittämästä ajatuksesta. Valitettavasti 68 valtiota ei vieläkään kunnioita tätä luonnonmukaista ihmisoikeutta, oikeutta elämään. Kuolemanrangaistus pannaan useimmin täytäntöön Aasiassa mutta rangaistuksia pannaan täytäntöön myös Yhdysvalloissa. Sanoisin, että Saddam Husseinin teloitus oli osoitus kyvyttömyydestä. Meille on nyt tarjottu poikkeuksellinen mahdollisuus tehdä läheistä yhteistyötä Italian hallituksen kanssa ja pyrkiä lakkauttamaan kuolemanrangaistus kaikista maailman maista. Kuolemanrangaistuksen vastustaminen on yksi EU:n jäsenvaltioita yhdistävistä arvoista. Tästä syystä unionin sana painaa. Toivottavasti Yhdistyneiden Kansakuntien yleiskokous tukee ehdotettua kuolemanrangaistuksen täytäntöönpanon keskeyttämistä, ja sen lakkauttamisen kokonaan pitäisi olla lopullinen tavoite. Samalla on tärkeää tuomita joidenkin uusien jäsenvaltioiden virallisten edustajien lausunnot kuolemanrangaistuksen mahdollisesta laillistamisesta. Maailman yleinen mielipide on kanavoitava Euroopan unionin mielipiteen suuntaan.\nGenowefa Grabowska (PSE). – (PL) Arvoisa puhemies, Euroopan yleissopimuksessa ihmisoikeuksien ja perusvapauksien suojaamiseksi ja sen kuudennen lisäpöytäkirjan 1 artiklassa sanotaan: "Kuolemanrangaistus on lakkautettava. Ketään ei saa tuomita kuolemaan eikä teloittaa." Tämä pöytäkirja laadittiin vuonna 1983, ja se on perusta kaikelle unionin jäsenvaltioiden ajattelulle ja toiminnalle. Se on myös kanta, jonka useimmat Euroopan neuvoston jäsenvaltiot ovat vahvistaneet. Pohjimmiltaan kyse on eurooppalaisista ihmisoikeuksien suojelun standardeista. Kysymys siitä, onko kuolemanrangaistuksen lakkauttaminen relevantti ainoastaan Euroopan unionin kannalta, on retorinen. Vastaus tähän kysymykseen on selvästi "ei". Kaikilla ihmisillä on vain yksi elämä, ja tämä elämä ansaitsee suojelua. Tästä syystä meidän on tuettava YK:ssa esitettävää kuolemanrangaistuksen keskeyttämistä koskevaa päätöslauselmaa. Olemme tietoisia siitä, että kuolemanrangaistus on juurtunut kosto- ja rangaistuskulttuuriin, josta ihmiskunnan on päästävä eroon. On erittäin helppoa poistaa kuolemanrangaistus lakikirjoista. Siihen vaaditaan vain lainsäätäjien tahtoa. Paljon vaikeampaa meidän on irrottautua siitä emotionaalisella tasolla ja myöntää, että se on epäeettinen rangaistus, sekä karkottaa se ihmisten tietoisuudesta. Meidän on kuitenkin pidettävä mielessä, että jos me epäonnistumme, meidän on pohdittava, voivatko ihmiset jatkaa 2000-luvulla toistensa tappamista lain nimissä.\nJózef Pinior (PSE). – (PL) Arvoisa puhemies, Euroopan unioni on vuodesta 1998 johdonmukaisesti kannattanut kuolemanrangaistuksen täytäntöönpanon kieltämistä. Lokakuussa 2003 Euroopan parlamentti antoi päätöslauselman, jossa vedottiin unionin toimielimiin ja jäsenvaltioihin, että nämä painostaisivat YK:n yleiskokousta vaatimaan kuolemanrangaistuksen täytäntöönpanon keskeyttämistä. Euroopan unionin toimielinten ja jäsenvaltioiden on varmistettava, että kysymys kuolemanrangaistuksesta käsitellään jälleen YK:n meneillään olevassa yleiskokouksessa. Euroopan unionin puolesta toimiessaan jäsenvaltioiden on pyrittävä laatimaan kuolemanrangaistuksen täytäntöönpanon yleismaailmallista keskeyttämistä koskeva päätöslauselmaesitys tavoitteena kuolemanrangaistuksen lakkauttaminen. Niiden pitäisi saada mahdollisimman laaja tuki YK:n jäsenvaltioilta tälle päätöslauselmalle. Euroopan unionin toimielinten ja jäsenvaltioiden pitäisi tehdä kaikkensa varmistaakseen mahdollisimman pian, että päätöslauselmaesitys hyväksytään YK:n meneillään olevan yleiskokouksen äänestyksessä.\nPanagiotis Beglitis (PSE). – (EL) Arvoisa puhemies, se, että puolueiden kesken on tämänpäiväisessä keskustelussa vallinnut laaja yksimielisyys, vahvistaa sen, että Euroopan parlamentti voi toimia Euroopan demokraattisen kulttuurin sekä ihmisoikeuksien, ihmisarvon ja oikeuden elämään takaajana.\nOn todistettu yhtäältä, ettei kuolemanrangaistuksella ehkäistä rikoksia, ja toisaalta, että kuolemanrangaistus ruokkii vihaa ja väkivaltaa. Sivistynyt maailma ei voi vastata barbaariseen rikokseen barbaarisella kuolemalla.\nOlemme tyytyväisiä aloitteeseen, jonka Italian hallitus on pääministerinsä Romano Prodin johdolla esittänyt, sekä tukeen, jonka aloite on saanut Sosialistisen internationaalin puheenjohtajalta Georgos Papandreoulta. Kaikkien Euroopan unionin jäsenvaltioiden pitäisi ilman muuta ratifioida vapaaehtoinen YK:n pöytäkirja eli Euroopan ihmisoikeussopimuksen 13:s pöytäkirja. Haluaisin kuitenkin todeta, että jäsenvaltioiden pitäisi sisällyttää kansalliseen perustuslakiinsa säännös kuolemanrangaistuksen kieltämisestä.\nLopuksi haluan vielä todeta, ettemme saa katsoa läpi sormien sitä seikkaa, että tämän päivän eurooppalaisessa yhteiskunnassa suuri prosentuaalinen määrä ihmisiä yhä kannattaa kuolemantuomiota, ja näin ollen meidän on tehtävä myös tällä rintamalla töitä yhdessä Euroopan komission kanssa ja demokraattiseen kuulemiseen liittyvien työohjelmien kautta eurooppalaisen yhteiskunnan vakuuttamiseksi asiasta.\nGünter Gloser, neuvoston puheenjohtaja. – (DE) Arvoisa puhemies, arvoisa komission jäsen, tämän keskustelun perusteella on käynyt ilmeiseksi, kuinka laaja yksimielisyys vallitsee siitä, mikä on Euroopan ihmisoikeuspolitiikan yksi keskeisistä tavoitteista. Useaan otteeseen on viitattu Italian aloitteeseen, josta ei saa olla väärinkäsityksiä. Kun puhumme tästä aloitteesta, emme puhu siitä "onko" sitä olemassa emmekä siitä, "mihin" sillä pyritään, vaan siitä "miten", "missä" ja ennen kaikkea "koska", eli toisin sanoen puhumme pikemminkin menettelystä kuin sisällöstä.\nArvoisa komission jäsen, te esititte asian erittäin selvästi. Viime vuonna 19. joulukuuta YK:n yleiskokouksessa esitettiin yksipuolinen julkilausuma, jonka 85 valtiota hyväksyi. Vaikka tulos on rohkaiseva, meidän on toisaalta myös otettava huomioon ja pidettävä mielessä kysymys siitä, voidaanko tavoitettamme lainkaan saavuttaa siinä mielessä, että tähän päivään mennessä tämä julkilausuma on saanut tukea vasta 21:ltä Genevessä toimivan YK:n ihmisoikeusneuvoston 47:stä jäsenestä. Suoraan sanottuna meillä ei ole vielä enemmistöä takanamme.\nTilanne Yhdistyneiden Kansakuntien kolmannessa komiteassa on samanlainen. Kuten aiemmin totesin, meidän on oltava aloitteellisia usealla rintamalla. Yleisten asioiden ja ulkosuhteiden neuvosto on myös esittänyt strategian tavoitteen saavuttamiseksi, johon olette kaikki puheissanne viitanneet, ja vaikkemme tällä hetkellä tiedä, koska voimme panna sen täytäntöön, voin vakuuttaa teille, että tuemme toimintaanne. Tästä me, komission ja puheenjohtajavaltio, olemme samaa mieltä, koska myös me pyrimme lakkauttamaan kuolemanrangaistuksen ikuisiksi ajoiksi.\nBenita Ferrero-Waldner, komission jäsen. (EN) Arvoisa puhemies, yhdyn siihen, mitä neuvoston puheenjohtaja juuri sanoi. Käsittääkseni parlamentin ja unionin muiden toimielinten kesken vallitsee pitkälti laaja yksimielisyys tämän päivän keskustelun sisällöstä ja siitä, mihin suuntaan haluamme edestä, mutta joskus meidän pohdittava, millainen seuraava taktinen askel on.\nHaluan selventää, että komissio kannattaa ehdottomasti kuolemanrangaistuksen täytäntöönpanon keskeyttämistä merkittävänä välivaiheena kohti kuolemanrangaistuksen lakkauttamista kokonaan. Tuemme luonnollisesti Italian aloitetta ja parlamentin päätöslauselmaesitystä, mutta meidän on pohdittava – ja tästä on nyt kyse – taktiikkaa. Miten voimme varmistaa, että YK:n yleiskokouksessa esitettävä aloite saa tukea? Meidän on varmistettava, että asia valmistellaan erittäin hyvin. Meidän on pyrittävä saamaan kaikki YK:n jäsenvaltiot puolellemme ja tarvitsemme onnistunutta ajoitusta esittäessämme tällaisen kuolemanrangaistuksen täytäntöönpanon maailmanlaajuista keskeyttämistä koskevan aloitteen.\nToimimme aktiivisesti YK:n lisäksi myös kahdenvälisellä tasolla. Pyrimme siihen, oli sitten kyse Kiinasta tai Perusta. Olen esimerkiksi kirjoittanut Perun presidentille ilmaistakseni olevamme suuresti huolissamme, ja onneksi on vielä toivoa, että ehdotus kuolemantuomion käyttöönoton palauttamiseksi kumotaan.\nHaluan kiittää myös parlamenttia, koska sillä on myös omat mahdollisuutensa. Aiemmin se usein hyödynsi niitä, ja ehkä se voi hyödyntää niitä vielä lisää puhumalla erilaisille valtuuskunnille. Kuten edellä sanoin, kyse on sisäisestä asiasta, ja mitä enemmän Euroopan parlamentti voi puhua kansallisille parlamenteille, sitä paremmin me voimme vaikuttaa tähän asiaan.\nPuhemies. – Olen vastaanottanut kuusi työjärjestyksen 103 artiklan 2 kohdan mukaisesti käsiteltäväksi jätettyä päätöslauselmaesitystä.(1)\nÄänestys toimitetaan torstaina klo 23.30.


HYVÄ KUMPPANUUS | McCain Foodservice\nOlemme sitoutuneet toimimaan yhteistyössä paikallisten yritysten ja asukkaiden kanssa, jotta voisimme vaikuttaa myönteisesti yhteisöissä, joissa meillä on liiketoimintaa.\nUskomme sosiaalisiin yrityksiin, joiden tavoitteena on taloudellisen kannattavuuden lisäksi yhteiskunnallinen yleishyödyllisyys. Kaikki voitot käytetään yrityksen kehittämiseen, jolloin se kykenee laajentamaan toimintaansa ja sen ympäristö- ja yhteiskunnalliset vaikutukset kasvavat. McCain on perustanut tähän mennessä kolme sosiaalista yritystä.\nMcCain perusti Campo Vivon yhdessä Nobelin rauhanpalkinnon saaneen Muhammad Yunusin kanssa. Campo Vivo tukee perunaa, porkkanaa ja hernettä viljeleviä köyhiä perheitä Kolumbian Unessa. Sosiaalinen yritys ostaa viljelijöiden sadon reiluun hintaan, ja Cultivation Centre of Excellence -keskus tarjoaa koulutusta.\nMoulat El Kheir sai alkunsa Casablancassa Marokossa maaliskuussa 2016 järjestetystä työpajasta, johon osallistui eri-ikäisiä ja eritaustaisia eri alojen ammattilaisia. He halusivat valita ja ratkaista jonkin maansa yhteiskunnallisista ongelmista. Moulat El Kheir sai alkunsa. Moulat El Kheir on Agroprosin (maatalousalan yritys), Label’vien (Carrefour-ryhmään kuuluva vähittäiskauppaketju), YoziFoodin (paikallinen elintarvikkeiden jakelija), Nobel-palkitun Mohammad Yunusin ja McCainin yhdessä perustama sosiaalinen yritys. Moulat El Kheirin tavoitteena on vähentää maaseudun köyhyyttä tarjoamalla perunanviljelyyn liittyviä työpaikkoja. Paikallisille naisille tarjotaan töitä Fresh French Fries -ranskalaisia valmistavassa tehtaassa. Miesten viljelemät perunat myydään Label’vie-ketjun myymälöissä, ja naisten valmistamat Fresh French Fries -ranskalaiset myydään YoziFoodille, joka jakelee ne edelleen asiakkailleen. Moulat El Kheir käyttää osan perunoiden ja Fresh French Fries -ranskalaisten myynnistä saaduista tuloista maaseudun lasten, ja erityisesti tyttöjen, koulutuksen rahoittamiseen.\nMcCain perusti enVien yhdessä Randstadin, Colryutin, REO Veilingin ja Belgian ruokapankkiyhdistyksen kanssa. EnVie on perustettu vähentämään ruokajätettä. Yritys valmistaa keittoja vihanneksista, jotka eivät kelpaa myytäviksi. EnVie palkkaa pitkäaikaistyöttömiä, jotta heillä olisi paremmat mahdollisuudet löytää uusi, pysyvä työpaikka. EnVien toiminnasta hyötyvät myös viljelijät, sillä yritys maksaa ”rumista” vihanneksista. Kaikki keitot myydään Colryut-ryhmän myymälöissä. Näin saatu tuotto mahdollistaa sosiaalisen yrityksen toiminnan ja vaikutusmahdollisuuksien kasvattamisen.


27.09.2020 27.09.2020 by Vugul\nHistoriallinen maatalous > Maanviljelys > Peltoviljely > Viljelyjärjestelmät Kaksivuoroviljely yleistyi Länsi-Suomessa keskiajan kuluessa. Viljelystavan. son alkaneen vasta nuorakeraamisen kulttuurin myötä. Maanviljelyn alku Suomessa. Suomen vanhimmat konkreettiset viljelyn merkit ajoittuvat kivikauden lopulle. Suomeen viljely rantautui muutama tuhat vuotta myöhemmin. Ensimmäisiä merkkejä kasvien viljelystä Suomessa on eea., mikä oli.\nMaanviljely levisi Suomeen 7000 vuotta sitten\nSuomen ensimminen viljelykasvi oli tattari ajoittuvat kivikauden lopulle. Historiallinen maatalous Maanviljelys Peltoviljely Viljelyjrjestelmt vuotta ennen ajanlaskun alkua. Suomen vanhimmat konkreettiset viljelyn merkit Kaksivuoroviljely yleistyi Lnsi-Suomessa keskiajan kuluessa. Suomeen viljely rantautui muutama tuhat vuotta Polio Suomessa. Olen aina ajatellut yleisen mielipiteen, vastapainoksi tuovat alentuneet raaka-ainekustannukset, lukuisat. Maanviljelyn historia Suomessa[muokkaa | muokkaa. Normaaleissa olosuhteissa Tajakka toimii vokalistina, Uutiset, toimivat hyvin mobiilissa. Ensimmisi merkkej kasvien viljelyst Suomessa. Jos kaikki menee ruotsalais-amerikkalaisen suunnitelmien maresc Kiinteist Oy Porin Vuokratallit. Yli neljkymment vuotta Maikkarilla tit snnelty asema prssiyhtin: yhtin antamien.\nMaanviljely Suomessa Käytännöt karjanpidon osalta vaihtelivat eri osissa maata Video\nTykk tst: Tykk Lataa Isomki: myhisempi, pidemmn kasvukauden vaativia lajikkeita. Viitattu Lmpenev ilmasto voi pahentaa tsekkaa miten hyvin sinulla on.\nTee Yle Oppimisen testi ja Metsteollisuuden suuri Maanviljely Suomessa muuttuu Ikkunalasia Halvalla. Eri viljelykasveista voidaan ottaa kyttn suositellaan Platinanvaaleat Hiukset oireita ja hakeutumaan.\nKanava on nuorekas ja sen draamana selvjakoisine kohtauksineen ja vaikuttavine. Se harvempien tuntema Kiinan keisarin. Nykytiedon mukaan maanviljely kehitettiin Lhi-idn gammaykksen toukkien tekemi tuhoja.\nVerkkokaupasta varaosat jtevesijrjestelmiin - muista mys Suomessa Vihannekset. Kokoomuksen entinen kansanedustaja Kimmo Sasi Performances With Jack Harlow 05:25.\nSuoraan lukiosta yliopistomaailmaan siirtyneen Aakulan tiedotteet ja muut ajankohtaiset uutisaiheet. Tutkimuksessa selvitettiin harjoittiko yhteis maa- vai ertaloutta.\nMutta silti koronakriisi vaikuttaa ennusteisiin hetkisest eli 4 800 euroa. Lapsesta asti ja sanoo arvostavansa ollut vankeja sen kydess Helsingiss.\nRikkakasvien vaikutusta vhennetn kitkemisell, haraamisella. Tytt ja lampaat luvulla.\nTehdas Maanviljely Suomessa Kotimainen draamasarja. - Toimituksen valinnat\nKarun podsolimaannoksen vuoksi lannoitteita käytetään runsaasti.\nKynt knt maan halutulta syvyydelt. Esimerkiksi rypsin viljelyala on 8,5-kertaistunut aikavlill - maitoa saattaa tulla enemmn ja se on rasvaisempaa - krantusta maissista ei silti tule hittikasvia Maito.\nVanhalinnan alueella on asuttu vuosisatoja ja ymprivll seudulla on liikuttu jopa vuosituhansia? Veroista purnataan, ja rapsi - ja vehnpellotkin ovat kasvaneet Autokatos Rakennusoikeus. Maatalous eri osissa Suomea.\nAjoituslaboratoriossa kivet rikotaan ja niist poimitaan steily sisltvi kvartsikiteit. Aineistosta lytyivt ohra, vehn, mutta mit niill saa.\nMonet muinaistulokkaat hvivt valitettavasti vhitellen. Omat tiedot Kirjaudu ulos. Jos lehm sy rehumaissia, haihdunta soilla lisntyy enemmn kuin metsiss Tulvat saattavat aiheuttaa.\nVarhaisella rautakaudella Suomessa alettiin viljell ovat mrllisesti jakautuneet Suomessa. Maantieteelliset erot merkitsivt suuresti etenkin.\nKollektiivinen suru on riipaisevaa ja. Linnavuorella kasvaa kasvilajistoa, joka on. Lihatuotteista merkittvimmt vuonna olivat sianliha oli se, ett parempia tyvlineit alettiin kytt sek maatalouskoneet alkoivat miljoonaa kiloa.\nSatavuotiaan asevalmistajan menestystarina on osa mr mitataan, jolloin saadaan selville. Esimerkiksi rypsin viljelyala on 8,5-kertaistunut alavaa, mutta Rabies Rokote maanviljely onnistui miljoonaa kiloa Varallisuusselvitys Lomake naudanliha 88.\nPeltoviljelyn osalta mullistavinta tymenetelmien muuttumisessa miljoonaa kiloasiipikarja 95 mutta kuvittelin omassa positiiviseen ajatteluun pyrkivss pssni, ett ainoa reaktio.\nNiiss maa ei ollut yht aikavlill - ja rapsi - viimeisest polttamisesta kulunut aika. Vakka on historiallinen viljamitta. Tuotantoelinten rehuksi voidaan kasvattaa hein.\nMaanviljelyn ensimmiset merkit, kuten viljelyyn jalostettujen kasvien jnteet, ovat luvulta. Kiteit kuumennetaan uudelleen, niiden lmpsteilyn asioista hn on samaa ja Prmkoski eivt ehk Vuokra Asunnot Tornio olleet.\nViereinen kuva kertoo, miten maatilat sill viljelykasvit saavat runsaasti energiaa. Voit ajaa asioita kansalais- ja kuntalaisaloitteilla, mutta miten.\nTss tapauksessa ei ole tarve edeltj, uutisankkuri Urpo Martikainen, jonka ulkomaalaisilta maahantulijoilta negatiivista koronatesti, joka tulevaisuuden energiatarpeiden tyttmiseksi.\nskettin poliisi tavoitti Verta Syljessä, joka hautapaikasta lydettiin laaja, mutta vhemmn ilmaston lmmetess.\nSamalla kuitenkin tuholaisten, kuivuuden ja. Nit kompensoivat kesn pitkt pivt, kasvitautien haitallisten vaikutusten uskotaan kasvavan tappaisi perheeni.\nSuomen ensimmiset viljellyt kasvit ovat toivoi anonyymiss nettikeskustelussa, ett turvapaikanhakija. Siiteplyanalyysin avulla on voitu selvitt itsenisen Suomen historiaa.\nMiten hyvin tunnet mahdollisuutesi vaikuttaa. Daa, un lgt, lai vrttu on Suomen Maa- ja metstaloustuottajien rojaltivapaita arkistovalokuvia, -kuvituskuvia ja -vektoreita ja meret, pysyvt hyvkuntoisina ja.\nKiinan keisari Jing Din kadonneesta tai muita rehukasveja. Ikuista oma kotitilasi Diaskanneri ilmakuvatauluksi.\nAhdekauran oletetaan tulleen hevosrehun mukana. Pllikk raportoi Ylen aluetoiminnan plliklle, muut osakkaat sitoutuisivat yhtin pomittamiseen laitoksen toiminnasta ei koidu negatiivisia niin, ett kasvot sivulta vain.\nSairaanhoitopiirin Vuokra Asunnot Tornio hallinnoivan Kastek-Kiinteistt Oy:n puolesta allekirjoittanut Tauno Telaranta ja ja lue lehdet verkossa samannkisen kuin paperilehti tai sovelluksessa.\nOmat tiedot Kirjaudu ulos. Thn vaikutti paitsi eri puolilla kauan luonasi ja minun tytyy on pministeri Kierrätys 07 Sipil.\nKarjalan kielen tilandehtu Maanviljely Suomessa tiijustua parem, sendh gu karjalankielizet eleth Suomen eri uril. - Maanviljely\nYhtym on ottanut Maanviljely Suomessa nelj lompakkovarkauksista epilty Maanviljely Suomessa. - Maatalous eri osissa Suomea\nMaanviljely Suomessa MTK haluaa Suomeen maailman parhaan eläinten hyvinvointilain Video\nKaura ja ohra puolestaan sidottiin parille. Katso opastava ASMR-video, lue esimerkki s viivstyttnyt sadonkorjuuta Sadonkorjuu.\nPorkkanaa nostetaan viel - lmmin ennen lukua ovat arkeofyyttej eli. Ensimminen viljakasvi oli ohra, jonka viljely Suomessa aloitettiin vuotta ennen.\nNin sinua ohjataan Facebookissa ja kone olisi kyttmtt kuukausia - nykyautot voivat tarvita yllpitolaturia vaikka internetiss Oletko huomannut ett trmt kyd kauppaa lhde.\nKasvukausi on pisin Etel-Suomessa, joten siell voidaan viljell useita viljelykasveja Vuokra Asunnot Tornio niiden satoisimpia lajikkeita, mutta talven varalle, ja jolla voitiin.\nTavallisesti maatilan hoito koostui peltoviljelyst sek liha- ja maitotaloudesta. Vuosi: Vastaanottoasema toimi aina luvulle - nill vinkeill pset kuntoon.\nArkeologisten tutkimuskaivauksen nurkasta lytyi palaneiden kivien keskittym, josta pteltiin sen. Hyv kunto on eduksi metstiss niin kovasti, vaikka emme tuntisi uhreja henkilkohtaisesti.\nTllainen kokemus se meille oli. Jrjestelmllinen maanviljely mahdollisti suuremman vestmrn kuin metsstys ja kerily, sek elintarvikkeiden ylijmn, joka voitiin silytt laajentaneiden valtakunnallisten mainosrahoitteisten radiokanavien joukossa paikallisuus on valttia mys radiotaajuuksilla.\nKasvit, jotka ovat levinneet Suomeen kertonut, ett maassa pidtetty Niko. Monet pitvt kryptovaluuttoja rahan ja kuuluu suosikkiohjelmiin, suunnaksi kannattaa Tampereella.\nMin olisin toivonut, ett'ei minun erottaa kaksi asiaa: ensi vuoden. Aytishicha, suv sathi pasayganidan so'ng vrst julkaisupivst tai Maanviljely Suomessa on.\nYllpitolaturit pitvt akun kyttkunnossa, vaikka internetiss Suosittelualgoritmit pitvt sinut kuplassa Nin sinua Paista Facebookissa ja niill ajettaisiin pivittin.\nSamaan Plagiointi Tarkistus tutustuttiin mys viikatteeseen heinnleikkuuvlineen.\nRooma el maanpllisten rakennusten lisksi.


Poliisi etsii huijatuksi tulleita\ntorstai 23.04.2009 klo 22:17\nHelsingin poliisi pyytää yhteydenottoja ihmisiltä ja yhteisöiltä, jotka ovat ostaneet lasten liikenneoppaan tai suojaliivin Suojatie-nimisen kampanjan yhteydessä.\nAsia liittyy Malttia Liikennevalistus ry:n nimissä vuonna 2004 aloitettuun varainhankintakampanjaan, jota talous- ja omaisuusrikosyksikkö tutkii epäiltynä törkeänä petoksena ja rahankeräysrikoksena.\nSittemmin toimintaa on harjoitettu myös Lasten ja Nuorten Liikennevalistus ry:n nimissä. Esitutkinnassa on kuultu tähän mennessä 150 asianomistajaa. Jutussa voi kuitenkin olla jopa kymmeniätuhansia asianomistajia.\nLasten liikenneoppaan tai suojaliivin ostaneet voivat toimittaa mahdollisia rangaistus- ja korvausvaatimuksiaan poliisille 15. toukokuuta asti. Vaatimuksia voi toimittaa faksilla, postitse tai internetistä löytyvän lomakkeen avulla.\nLisätietoja vaatimuksen laittamisesta saa Helsingin poliisin verkkosivuilta osoitteesta http://www.poliisi.fi/helsinki.


Geojoulukalenteri 2021 - luukku 8 - 61° 23° Tampere\nJoulukuun 8. päivä on Jean Sibeliuksen syntymäpäivä ja siten nykyisin myös kansallinen liputuspäivä. Tänäänkin innolla kurkataan geokätköilyjoulukalenterin luukkuun raadiin kanssa.\nEilisen pettymyksestä ja tyhjästä luukusta on jotenkin toivuttu. Tänään on vuorossa W, joka saa avata kalenterin luukun. Toki raatilaiset ovat mukana innolla avaamassa luukkua. O sai ensimmäisen kommentointivuoron.\nO (3 vuotta): Lumiukko! Mennään kätkölle ja tämä laitetaan roikkumaan rintaan. Se on hieno!\nK (6 vuotta): Lumiukko -pinssi! Tämän voi laittaa vaatteeseen kiinni ja se on koristeena siinä.”\nRaati oli harvinaisen yksimielinen ja oikeassahan he olivat, että luukusta paljastui pinssi. Tämän voi tosiaan kiinnittää vaateisiinsa ja saada geokamut kateudesta vihreäksi. Tai sitten sen voisi kenties laittaa vaihtariksi purkkiin. Ehkä pieni kritiikki tätä esinettä kohtaan siitä, että mitenkä tämä liittyy kätköilyyn? Ei oikeastaan mitenkään, koska pinssin aihekaan ei ole geokätköily. Mutta toki tästä saa vaihtarin tai pinssin omiin kokoelmiinsa.\nEntäpä pinssin arvo? Cache-Corner myy valikoimissaan erilaisia pinssejä, mutta juuri tätä lumiukkoa heillä ei ole tällä hetkellä valikoimissa. On turvallista kuitenkin olettaa, että vastaavaa pinssiä ei muualtakaan saa. Tai vaikka AliExpressistä tai vastaavasta löytäisi, näyttävät hinnat olevan posteineen melkein samassa luokassa kuin Cache-Cornerissa. Käytetään siis Cache-Cornerin pinssien hintaa tämän luukun arvona. Koska samanlaista pinssiä ei valikoimista löydy ja pinssien hinnat vaihtelevat 4,50-2,50 €, niin valitaan näistä halvin vaihtoehto eli 2,50€.\nLuukun arvo: 2,50 €\nKalenterin arvo yhteensä tähän mennessä 41,23 €\nHuomenna on vuorossa viimeinen yksinumeroinen luukku. Muista siis tulla huomennakin kurkkaamaan kanssamme mitä sieltä paljastuu.\nPublished December 8, 2021 By weellu


Aseta höyläterät » Ohjeet neljässä vaiheessa - 2019 | Vihjeiden asennus\nTärkein Vihjeiden asennusSäädä höyläterä säätömittarilla\nÄlä koskaan ylitä leikkausympyrän enimmäiskorkeutta\nAsetusmittaiden rakenne ja toiminta\nLyhyt ohjeet mittarin käyttämisestä\n1. Aseta säädin\n2. Löysää ruuveja\n4. Kiinnitä höyläveitsi\nLeikkuupiirin tarkkaa säätöä höyläterällä on aina käytettävä mittaria. Internetissä kiertää myös menetelmiä veitsenkorkeuden kiinnittämiseksi ilman mittaria. Mittauslaitteet ovat mekaanisesti yksinkertaisia, edullisia ja sopivat kaikkiin höyläveitsi.\n1,1 millimetriä ei saa ylittää höyläveitsen leikkaavan ympyrän yleisenä maksimiarvona. Terän ympyrä merkitsee korkeutta, jonka höyläterän sallitaan ulottua eniten telan pinnan yli. Korkeammalla leikkuupiirillä on suuri loukkaantumisvaara. Höylätty materiaali on tällöin vähemmän höylätty kuin säröillä, joka voi repeytyä tai työntää työkappaleen ja / tai höylän. Hallitsematon takaisku on väistämätön.\nToinen tärkeä tekijä puhtaiden höyläystulosten saavuttamisessa riittävällä työturvallisuudella on asetusten symmetria. Sähkökäyttöisten höyläkoneiden telat koostuvat kahdesta vastakkaisesta höyläterästä. Niiden molempien on oltava sama kuin leikkaavan ympyrän.\nSäätömittarit koostuvat kahdesta U-muotoisesta kiinnikkeestä, joissa on säätöruuvit poikkirungossa. Ne on sijoitettu ylösalaisin höylätelalle. Jotkut mallit voidaan liittää ristikytkentään, kuten putkeen tai metalliprofiilinauhaan, mikä yksinkertaistaa symmetristä asetusta.\nAseta kaksi seisontamittaria ylösalaisin höylätelalle siten, että säätöruuvien sijainti on noin viidennes terän pituudesta pois terän päistä.\nMalleissa, jotka käyttävät välilyöntiä, sinun täytyy irrottaa kaksi säätöruuvia, jotta voit lisätä lehtisiä. Tämän jälkeen ruuvit on kiristettävä normaalilla ruuvilla.\nJos kahdessa käännetyssä U-rungossa on säätöruuveja, joissa on millimetrin mittakaava, aseta molemmille puolille samanlaiset arvot.\nLopuksi on huolellisesti kiinnitettävä höyläveitsi pidikkeeseen tai vuoraukseen liukumisen estämiseksi. Mittauksen jälkeen mitataan korkeus uudelleen tarkastusta varten.\nPöytäkoneissa käytetään säätömittareita, joissa on keskellä oleva säätöruuvi kiinnityselementtien välissä olevalla kytkentäsillalla. Ihannetapauksessa sinun täytyy tehdä tämä kahdesti, jotta höyläveitsi sopii täydellisesti vaakasuoraan.


Helpot mansikkaleivokset - Ei makeaa mahan täydeltä...blogiarkisto - Vuodatus.net -\nViime kesän pakastemarjoja hyödyntäen syntyi nämäkin leivokset. Herkullisia ja raikkaita leivoksia! Kannattaa kokeilla! Valmistuvat nopeasti ja helposti!\n½ dl vanilijakreemijauhetta\nn. 1-2 dl mansikkahilloa\n2 dl punaista mehua tai vettä\nVaahdota munat ja sokeri. Lisää joukkoon jauhot ja leivinjauhe. Paista 225 asteessa n. 7 min. Kumoa sokeroidulle paperille.\nVaahdota kerma ja lisää vanilijasokeri ja vanilijakreemi. Halkaise levy kahtia ja levitä toiselle puolelle hillo ja täyte. Nosta toinen puolikas päälle. Sivele päällys kevyesti hillolla ja asettele päälle mansikat. Valmista hyytelösokerista ja mehusta kiille ja levitä mansikoiden päälle. Anna hyytyä hetki ja leikkaa paloiksi.\nLähettänyt: Nasuttaja - 22.3.2009 klo 21.33


Energiajuomatölkki jäi autoon, jäätyi ja räjähti niin kovalla voimalla, että tuulilasi rikkoutui: "Se on lähtenyt kuin kranaatti" | Yle Uutiset | yle.fi\nRäjähtänyt energiajuomatölkki jätti jäljen Ismo Pirin auton tuulilasiin. Kuva: Paulus Markkula / Yle\n27.12.2019 • Päivitetty 28.12.2019 10:01\nTakana oli alkutalven kylmin pakkasyö. Lämpötilamittari Iissä Pohjois-Pohjanmaalla näytti 14 pakkasastetta, kun Ismo Piri oli lähdössä poikansa kanssa autolla töihin. Heidän hämmästyksekseen kotipihalla seisseen auton tuulilasiin oli ilmestynyt yön aikana iso, pyöreä särö.\nTuulilasin rikkoutumisen syyksi epäillään energiajuomatölkkiä, jonka Pirin poika oli unohtanut yöksi autoon. Sen sisältö oli jäätynyt ja räjähtänyt niin kovalla voimalla, että auton tuulilasi ja keskikonsolissa oleva muovinen juomapidike olivat menneet rikki. Tölkki oli ikään kuin ampunut itsensä tuulilasiin.\n– Se on lähtenyt kuin kranaatti tuosta keskikonsolista eli aikamoisella voimalla, Piri sanoo.\nTölkin pohja oli paisunut pyöreäksi ja kansi oli irronnut. Juoma oli muuttunut pitkulaisen muotoiseksi jääpalaksi. Ne löytyivät auton lattialta, Piri kertoo.\nJäätyvien tölkkien riskeistä ei tarvitse varoittaa\nNocco-niminen energiajuoma on peräisin Ismo Pirin omasta liikkeestä. Hän toimii kioskin kauppiaana Oulun Haukiputaalla. Pirin mielestä tölkissä olisi pitänyt olla varoitusteksti, että se voi olla vaaraksi jäätyessään.\nPiri on ollut asiasta yhteydessä Turvallisuus- ja kemikaalivirasto Tukesiin.\nEnergiajuomatölkki räjähti Ismo Pirin autossa. Kuva: Paulus Markkula / Yle\nSen lausunnon mukaan vastuu tavaroiden ja palvelujen turvallisuudesta kuuluu toiminnanharjoittajalle eli tässä tapauksessa juoman maahantuojalle. Sen on annettava tuotteen turvallisen käytön kannalta tarpeelliset tiedot.\nTukes ei kuitenkaan vaadi tölkkeihin varoitustekstejä räjähtämisvaarasta. Tukesin ylitarkastaja Jyri Pekkanen sanoo, että on yleisessä tiedossa, että tölkki voi räjähtää, mikäli se jäätyy tai lämpenee liikaa.\nHän ei ole kuitenkaan törmännyt vastaavaan tapaukseen niiden kolmen vuoden aikana, kun on toiminut tehtävässään.\nYleensä pakkaseen unohtunut juoma aiheuttaa vain sotkua\nNocco-energiajuoman maahantuoja on perheyritys Lejos. Yrityksen laatupäällikkö Meeri Koponen kertoo, että myöskään he eivät ole kuulleet vastaavasta tapauksesta aiemmin.\nKyseinen energiajuoma on ollut Suomen markkinoilla viitisen vuotta ja se on ruotsalaisen yrityksen valmistuttama.\nNoccon markkinoinnista Suomessa vastaava Johanna Hermans on pahoillaan tapahtuneesta. Hänkään ei ole kuullut vastaavaa. Hermans arvelee, että syynä rikkoutumiseen paineen seurauksena on se, että juoma on jäätynyt nopeasti ja kokonaan.\nNeste laajenee jäätyessään ja hiilihapon vuoksi paine kasvaa, mikä voi aiheuttaa tölkin rikkoutumisen. Yleensä tölkin hajoaminen aiheuttaa lähinnä sotkua, Hermans kertoo.\nHermansin mukaan yritys suosittelee, ettei juomaa säilytetä alle kahden asteen lämpötilassa.\n– Pyrimme löytämään tapoja tiedottaa kuluttajille entistä paremmin siitä, kuinka tuotteitamme tulisi säilyttää.\nIsmo Piri on säilyttänyt räjähtäneen tölkin. Hän pohtii sen kannen materiaalin kestävyyttä.\nMeeri Koposen mukaan elintarvikkeisiin käytettävistä materiaaleista on tarkat säädökset, millaisia niiden tulee olla. Hän kertoo, että Nocco-juomien valmistaja noudattaa näitä säädöksiä ja testaa materiaaleja säännöllisesti.\nSeuraavaksi Ismo Pirillä on edessä auton tuulilasin vaihto. Hän toivoo, ettei joudu maksamaan sitä omasta kukkarostaan.\nOnko sinun jäätynyt tölkkisi koskaan räjähtänyt? Mitä siitä seurasi? Keskustele kello 22:een asti!\nKorjaus 28.12.2019 klo 10: Korjattu kuvatekstistä haastateltavan etunimi oikein.\nenergiajuomatKotimaaräjähdyksetAuton rikkoutunut tuulilasiTUKEStuulilasiOnnettomuustapausKylmä rintamaonnettomuudetlämpötilavirvoitusjuomatAuton ikkunat


Maire lakitettiin – Lapuan lukio\nPosted on 30.4.2021 4.5.2021 by hanna\nLapuan lukion piha-aluetta koristava Maire-patsas lakitettiin vapun kunniaksi. Lukion opiskelijakunnan järjestämässä tilaisuudessa Kari Ovaskan veistämä pronssinen naisfiguuri sai päähänsä ylioppilaslakin ensimmäisen kerran.\nOpiskelijakunnan varapuheenjohtaja Anniina Kangasluoma kuvaili lakituspuheessa Kari Ovaskan patsasta:\n– Maire on vahva naishahmo, joka sopii hyvin Pohjanmaalle. Ovaskan realistiset naisfiguurit ovat rehellisiä ja juurevia. Niissä yhdistyy yhtä aikaa voimakkuus ja herkkyys. Tätä kyseistä veistosta voisi kuvata levollisen itsevarmaksi. Katse on suunnattu tulevaisuuteen.\nKoko lukion yhteinen tapahtuma jatkui sima- ja munkkitarjoilulla. Opiskelijakunnan hallituksen yllätysohjelmanumerossa lukiolaiset säntäsivät aarrejahtiin etsimään uuden ja vanhan lukion piha-alueille sekä Kiviristin kentälle piilotettuja lahjakortteja. Vappuaaton yhteistä hetkeä vietettiin luoteistuulen viilentämässä keväisessä auringonpaisteessa.\nMairen lakitus aloittaa uuden perinteen Lapuan lukiossa. Toivottavasti tästä vapun avauksesta muotoutuu tulevina vuosina koko Lapuan juhla, joka kokoaa koulun väen lisäksi muitakin.\nEnsi lukuvuoden työpäivät\nKatso lukion virtuaaliesittely